
Dette  lille  Skrift  er  i Fjor  udgivet  som  Nr.  22  af  de  Smaa 
skrifter,  Institutum  Judaicum  i Leipzig  har  udsendt.  Oversætte! 
sen  skyldes  Hr.  cand.  theol.  F.  Munck. 


Af  alle  de  Anker,  som  rettes  mod  Jøderne,  er 
ingen  vægtigere  og  tilsyneladende  mere  berettiget  end 
den,  at  de  betragte  sig  selv  som  noget  Større  og  Bedre 
end  andre  Mennesker.  Alle  de  Egenskaber,  som  gjøre 
Jøderne  saa  ubehagelige  for  andre,  blive  først  i For- 
bindelse med  dette  Krav  utaalelige.  At  denne  natio- 
nale Adelsstolthed  er  uforenelig  med  de  humane  Prin- 
ciper, som  danne  det  moderne  Retssamfunds  sædelige 
Grundvold,  er  Antisemitismens  vigtigste  Bevisgrund. 

Ganske  vist  har  der  hævet  sig  jødiske  Røster,  der 
tilbagevise  denne  Anke  som  uhjemlet  nutildags,  idet  de 
hævde,  at  Paastanden  om  at  være  Guds  udvalgte  Folk 
vel  var  Grundtanken  i den  gamle  Jødedom,  men  for- 
længst har  ophørt  at  indtage  en  Plads  blandt  de  nu- 
værende Jøders  religiøse  Forestillinger.  Men  dette  er 
en  Fornægtelse  af  det  virkelige  Forhold,  som  beror  paa 
et  Selvbedrag.  Tilvisse  gives  der  Jøder,  som  intet  ville 
vide  om  jødisk  Nationalitet  og  stemple  den  som  Hjærne- 
spind.  Men  saalænge  der  findes  Jøder  med  jødisk  Selv- 
bevidsthed, ville  de  sondre  sig  selv  fra  de  Folk  (Gojim), 
i hvis  Midte  de  leve.  Nogen  Forhaanelse  ligger  der 
ikke  heri,  thi  Israel  selv  kaldes  i Indledningsordene  til 
den  sinaitiske  Lovgivning  Goj,  mefii  rigtignok  Goj  kadosch 
(en  hellig  Nation),  idet  det  i Kraft  af  sin  Hellighed  ad- 
skilles fra  Datidens  Nationer. 

Det  staar  fast,  at  enhver  Jøde,  som  ikke  skammer 
sig  ved  at  være  Jøde,  er  sig  bevidst  at  høre  til  det 
Folk,  som  Gud  ved  Lovgivningen  efter  den  bibelske 
Beretning  har  udmærket  som  sit  Ejendoms-  og  Pagts- 
folk fremfor*  de  andre  Folkeslag.  Derfor  er  Spørgs- 
maalet  om,  hvorledes  det  forholder  sig  med  Israels 
Udvælgelse,  en  fundamental  Bestanddel  af  Jødespørgs- 
maalet. 

Dette  Udvælgelsesspørgsmaal  besvares  forskjelligt 
af  to  Retninger  indenfor  Antisemitismen.  Den  naturali- 
stiske Antisemitisme  siger:  Israels  Udvælgelse  er  kun 
et  Produkt  af  den  nationale  Selvfølelse,  ingen  overnatur- 
lig historisk  Kjendsgjerning.  Og  den  orthodoxe  Anti- 
semitisme siger:  Israels  Udvælgelse  er  en  Kjendsgjerning 
i Fortidens  Historie,  men  den  gjælder  ikke  mere,  har 
ingen  Betydning  for  Nutid  eller  Fremtid. 

Os  forekommer  det  skjændigt,  at  Kristne  kalde  sig 
eller  lade  sig  kalde  Antisemiter.  Den  Kristne  maa  sige 
med  Noah:  Lovet  være  Herren,  Sems  Gud  (1  Mos.  9, 
26),  thi  det  er  jo  dog  vitterligt,  at  vor  Herre,  Guds 
Kristus,  er  oprunden  af  Juda  (Hebr.  7,  14).  Ved  vor 
Undersøgelse  af  Udvælgelsesspørgsmaalet  ville  vi  hverken 
lade  os  paavirke  af  groft  eller  fint  Jødehad,  men 
paa  samme  Tid  vil  Overbevisningen  om,  at  den  gammel- 
testamentlige Aabenbaring  kun  er  en  Forberedelse  for 
den  nytestamentlige,  og  at  det  gamle  Testamente  skal 
forstaas  i det  ny  Testamentes  Aand,  værge  os  mod  Fa- 
ren for  kiliastisk  Judaiseren.  Israels  Udvælgelse  har  en 
omskiftelsesrig  Historie,  som  naar  fra  Patriarkernes  Tid 
til  den  nytestamentlige  Afslutningstid.  Vi  ville  sondre 
denne  Histories  enkelte  Dele  fra  hverandre  og  søge  at 
vinde  den  rette  Bedømmelse  af  hver  enkelt  Del  ved  at 
sammenligne  de  gammel-  og  nytestamentlige  Skrifter. 
Thi  den  historiske  Kristendom,  til  hvilken  vi  bekjende 
os,  hviler  paa  det  profétisk-apostoliske  Ord.  I Modsæt- 
ning til  den  naturalistiske  Opfattelse  bekjende  vi,  at 
der  er  to  Riger,  et  Rige,  hvor  Naturloven  hersker,  og 

et  Frihedens,  ISTaadens  og  Underets  Rige,  som  overvinder 
Naturen  og  tager  den  i sin  Tjeneste.  Og  i Modsæt- 
ning til  en  formentlig  orthodox  Fortolkning  opfatte  vi, 
hvad  den  hellige  Skrift  siger  om  Israel,  hverken  ude- 
lukkende om  Israel  eller  med  Udelukkelse  af  Israel  om 
Kirken,  paa  hvilken  Navnet  Israel  er  gaaet  over.  Vi 
give  hist  det  Overnaturlige,  her  Ordenes  bogstavelige 
Betydning  deres  Eet.  Men  hvor  det  drejer  sig  om 
overnaturlige  Virkninger  paa  Menneskets  Sjæleliv,  tro  vi 
at  burde  søge  efter  en  psykologisk  Forklaring  af  de 
overnaturlige  Kjendsgjerninger.  Thi  det  i Sandhed 
Skriftmæssige  viser  sig  stedse  i Overensstemmelse  med 
Fornuft  og  Erfaring. 

Det  er  en  Lov  i Verdens-,  Kultur-  og  Religions- 
historien, at  Udviklingen  i Perioder  paa  Aartier,  ja 
Aarhundreder  modtager  sine  Impulser  fra  geniale  d.  v. 
s.  med  Skaberevne  begavede  Personligheder,  som  paa 
grundlæggende  Maade  bære  Fremtidsudviklingens  Spirer 
i sig. 

Saadanne  overordentlige  Mennesker  fremtræde  altid 
efter  Forsynets  Tilskikkelse,  thi  selv  om  de  fra  dem  ud- 
gaaende  Udviklinger  ikke  falde  sammen  med  Guds 
direkte  Vilje,  saa  betjener  han  sig  dog  af  dem  til  at 
fremkalde  Bevægelser,  der  ad  Omveje  maa  hjælpe  med 
til  Udførelsen  af  hans  verdenshistoriske  Plan.  Men 
naar  det  er  Guds  Ære,  Anerkj  endelse  og  Forherligelse 
og  altsaa  Verdenshistoriens  egentlige  Formaal^  som 
fremmes  af  de  fra  saadanne  store  Mænd  udgaaende  Ud- 
viklinger, saa  maa  vi  i deres  Fremtræden  se  ikke 
blot  et  Vink  af  Forsynet,  men  Guds  egenhændige  Ind- 
griben; thi  alt  godt,  som  Mennesket  fuldbyrder,  fuld- 
byrder han  ved  Guds,  sin  Skabers,  Kraft.  Og  naar  det 
frugtbringende  Arbejde,  han  yder  til  Guds  Ære,  ikke 
lader  sig  forklare  af  den  naturlige  Aarsagssammenhæng, 
men  gjennembryder  Vildfarelsens  og  Syndsfordærvelsens 
Mørke,  da  se  vi  i dette  Menneske  et  Redskab  for  den 
forløsende  Gud,  og  i det,  som  Gud  har  virket  i ham 

Og  virker  ved  ham,  et  Værk  af  en  Magt,  som  under- 
lægger sig  Naturen  og  altsaa  er  overnaturlig,  af  Naaden. 
Et  saadant  Menneske,  som  sk)ddte  den  forløsende  Naade 
sin  Storhed,  et  saadant  Guds  Under  var  Abraham. 

Den  moderne  Videnskab  frakjender  Abrahams  Per- 
son al  historisk  Virkelighed.  Der  findes  flere  Repræsen- 
tanter for  den  taabelige  Anskuelse,  at  Patriarkerne  op- 
rindelig skulde  være  semitiske  Naturguddomme,  personi- 
ficerede Naturfænomener,  af  hvilke  man  senere  har 
dannet  historiske  Skikkelser.  Forstandigere  er  den 
Antagelse,  at  Patriarkerne  med  Abraham  i Spidsen 
skulde  være  opdigtede  Personer,  skabte  af  en  Bestræbelse 
efter  at  føre  Israel  og  de  stammebeslægtede  Folk  tilbage 
til  oprindelige,  karakteristiske  Enheder.  Men  Abraham 
er  i Sandhed  saa  lidt  en  mythisk  Personlighed,  at  man 
ud  fra  de  foreliggende  Kjendsgjerninger  maatte  slutte 
sig  til  en  saadan  Mands  Existens,  selv  om  den  ikke  var 
bevidnet. 

I hin  Tid,  i hvilken  Menneskeslægten  havde  spaltet 
sig  i Folk,  og  alle  tre  Folkegrupper,  den  semitiske  ikke 
mindre  end  den  jafetiske  og  kamitiske,  vare  nedsunkne  i 
Afguderi  og  Billeddyrkelse,  finde  vi  som  en  Oase  i 
Ørkenen  et  eneste  Folk,  hvis  Religion  hviler  paa  Guds 
Enhed  og  denne  Enes  Hellighed.  Hvorfra  har  dette 
Folk  alene  Besiddelsen  af  denne  Fundamentalsandhed, 
som  er  af  uendelig  religiøs  og  moralsk  Værdi?  Det  kan 
ikke  være  for  Folket  som  Folk,  at  denne  Erkjendelses 
Lys  er  opgaaet.  Det  maa  have  været  i et  enkelt 
Menneskes  Sjæl,  at  den  blussede  op,  og  hvorfra  den 
straalede  ud  til  hans  Omgivelser.  Dette  ene  Menneske 
med  central  religionshistorisk  Betydning  er  Abraham. 

Det  er  et  Spørgsmaal,  om  denne  nye  begyndende 
Udvikling  var  en  Fornyelse,  en  beriget  Fornyelse  af  en 
oprindelig,  senere  i Hedenskab  undergaaet  Gudserkj endelse 
eller  et  Gjennembrud  af  noget,  som  hidtil  endnu  aldrig 
eller  paa  noget  Sted  havde  været  fremme.  Det  Billede 
af  den  hedenske  Menneskehed,  som  Pavlus  tegner  Rom. 

1,  18  ff.,  forudsætter  det  Første.  Menneskets  Aand  er 
efter  Pavlus’Ord  af  Skaberen  anlagt  saaledes,  at  enhver  ved 
normal  Tænken  maa  blive  sig  Guds  Tilværelse  og  en  i 
Guds  Vilje  begrundet  Forskjel  mellem  Godt  og  Ondt  be- 
vidst, og  den  skabte  Verden,  i hvilken  Mennesket  er  sat  ind, 
viser  ud  over  sig  selv  hen  til  en  vis  og  algod  Ophavs- 
mand, hvem  han  og  Alt  om  ham  skylder  sin  Tilværelse; 
men  Hovedmassen  af  Menneskene  har  paa  uforsvarlig 
Vis  ombyttet  den  for  alle  tilgængelige  Erkj endelse  af 
Guds  Væsen  og  Vilje  med  en  polytheistisk,  usædelig 
Naturdyrkelse.  Den  gammeltestamentlige  xA^nskuelse 
stemmer  med  denne  apostoliske.  Thi  Hedningene  be- 
tegnes Ps.  9,  18  som  de,  der  have  glemt  Gud,  og  deres 
Omvendelse  er  efter  Ps.  22,  28  en  Ihukommen  og 
Tilbagevenden  til  en  tidligere  Erkj  endelse,  nemlig  af  et 
Forhold  til  Gud,  som  de  ved  egen  Skyld  have  mistet. 

Vel  har  der  nu  og  da  været  Enkelte,  som  sporede 
den  ene  sande  Guds  Dragelse  i sig,  og  som  ogsaa  lode 
sig  drage  hen  til  ham.  Men  Abraham  er  den  Ene, 
hvem  Gud  ikke  blot  til  Frelse  for  ham  selv  udløste  (Jes. 
29,  22)  fra  Hedenskabet,  hvortil  ogsaa  hans  Stamme- 
hus  var  henfaldet  (Jos.  24,  2),  og  som  med  sit  Hus  ikke 
blot  selv  blev  velsignet  fremfor  andre  (Jes.  51,  2),  men 
ogsaa  blev  funden  skikket  til  at  blive  Velsignelsens  Midler 
for  den  hele  Menneskehed  (1  Mos.  12,  2 f.).  Selv  om  ikke 
Gudsord,  optegnede  i den  hellige  Skrift,  udtrykkelig  og 
gjentagende  sagde  dette,  maatte  vi  slutte  det  af  den 
Virkning,  som  er  udgaaet  fra  ham:  han  er  virkelig 
bleven  Fader  d.  e.  Forgænger  og  Forbillede  for  alle 
Troende.  Den  Gud,  som  han  elskede  (Jes.  41,  8;  2 
Krøn.  20,  7),  har  udvalgt  (Neh.  9,  7)  ham  eller  erkjendt 
og  udset  (1  Mos.  18,  18  f.)  ham  til  et  Maal,  som  naar 
gjennem  Kristus  til  Dagenes  Ende.  Men  det  nærmeste 
Maal  er  Folket,  som  skal  fortsætte  Abrahams  og  Patri- 
arkhusets Mission.  I Abrahams  Udvælgelse  forberedes 
Israels  Udvælgelse,  eller  ogsaa:  Abrahams  Udvælgelse 
er  tillige  Israels  Udvælgelse,  som  Herren  siger  Jes.  41, 

8 — 10:  „Men  du.  Israel!  du,  min  Tjener  Jakob,  som  jeg 
udvalgte,  Abrabams,  min  Yens,  Sæd!  du  hvem  jeg  hen- 
tede fra  Jordens  Ender,  og  kaldte  fra  dens  yderste 
Grænser,  og  til  hvem  jeg  sagde:  Du  er  min  Tjener, 
jeg  udvalgte  dig  og  forkastede  dig  ikke!  Frygt  ikke, 
thi  jeg  er  med  dig.“  Fra  det  fjærne  Babylonien 
og  Aramæa  hentede  Herren  sig  Abraham  og  i ham 
Israel.  Idet  han  i Kjærlighed  mod  Abraham  ærefuldt 
kaldte  ham  sin  Tjener  (1  Mos.  26,  24)  d.  e.  lod  ham 
erkjende  og  føle,  at  han  vilde  finde  Behag  i hans  Tjene- 
ste og  bruge  ham  til  Verdens  Tarv,  udnævnte  han  just 
dermed  Israel  til  sin  Tjener,  og  idet  han  udvalgte 
Abraham,  talte  han  just  derved  til  Israel:  Jeg  udvalgte 
dig  og  forkastede  dig  ikke  — han  ophøjede  i Abraham 
Israel  med  imødekommende  Kjærlighed  af  uforskyldt 
Naade  til  sit  udvalgte  Folk. 

Naar  vi  ikke  formene  nogen  at  sætte  en  Ære 
i blandt  sine  Aner  at  tælle  en  Mand,  som  for  vide 
Kredse  har  ydet  noget  Stort  og  Godt,  saa  maa  vi 
ogsaa  i og  for  sig  finde  den  Selvfølelse  berettiget,  med 
hvilken  Jesu  jødiske  Samtidige  rose  sig  af  at  være 
Abrahams  Sæd  (Joh.  8,  33).  Abraham  er  virkelig  Guds 
Udvalgte,  Guds  Ord  erklærer  ham  derfor,  og  Historien 
bekræfter  det;  thi  til  ham  gaar  Overleveringen  tilbage 
af  den  Tro  paa  Gud,  som  til  den  Dag  i Dag  er  ved- 
bleven  at  være  Basis  for  al  ægte  Religiøsitet  og  Kultur. 
Men  ogsaa  Jesus  var  en  Abrahams  Søn  og  det  den 
Abrahams  Søn,  ved  hvem  Forjættelsen  om  alle  Folks 
Velsignelse  i Patriarkernes  Sæd  skulde  gaa  i Opfyldelse. 
Overfor  ham  var  hin  Selvros  en  uberettiget  Fødsels- 
stolthed,  thi  som  Hesekiel  lærer  i Kap.  18:  det  nytter 
ikke  Sønnen  noget  at  have  en  from  Fader,  naar  han 
ikke  vandrer  i hans  Fodspor;  intet  Menneske  reddes  ved 
sin  Byrd  fra  selvforskyldt  Død. 

Abrahams  Udvælgelse  er  en  overnaturlig  historisk 
Kjendsgjerning,  som  forberedt  og  ledsaget  af  historiske 
Førelser  fuldbyrdedes  i Abrahams  Indre  og  saaledes 
blev  tfl  Virkelighed  for  hans  Bevidsthed.  Hvorledes 
forholder  det  sig  nu  med  Israels  Udvælgelse?  Ogsaa 
her  var  det  en  fremragende,  stort  anlagt  Personlighed, 
i hvem  denne  historiske  og  nationale  Kjendsgjerning 
blev  forberedt,  og  ved  hvem  dens  Virkeliggjørelse  blev 
formidlet.  Moses  Sjæl  var  Værkstedet  for  Israels  Ud- 
vælgelse. 

De  Kildeskrifter,  som  i den  bibelske  Fortælling  om 
Udvandringen  fra  Ægypten  (Exodus)  ere  sammenflettede  til 
ét  Hele,  bevidne  enstemmig,  at  Forløsningen  foran- 
ledigedes  hos  Gud  selv  derved,  at  han  ihukom  sin  Pagt 
med  Abraham,  Isaak  og  Jakob  (2  Mos.  2,  24),  og  for- 
beredtes derved,  at  han  gav  sig  tilkjende  for  Mose  som 
Abrahams,  Isaaks  og  Jakobs  Gud  (3,  6;  6,  2).  Mose 
erkjendte,  at  det  Folk,  som  nu  sukkede  under  Fara- 
onernes Aag,  og  som  han  selv  følte,  at  han  tilhørte,  som 
Abrahams  Sæd  var  Abrahams  Guds  Folk,  den  Guds, 
som  vilde  bekjende  sig  til  dette  Folk  som  sit  Folk,  idet 
han  udfriede  det  fra  Ægyptens  Trældom  og  kaldte 
det  til  sit  Bedskab  (3,  7 ; 6,  7).  Og  da  nu  paa  Sinai 
Israels  Udvælgelse  højtidelig  kundgjordes:  „I  skulle  være 
mig  en  Ejendom  fremfor  alle  Folk,  thi  mig  hører  al 
Jorden  til,  og  I skulle  blive  mig  et  præsteligt  Kongerige 
og  et  helligt  Folk“  (19,  5 f.),  da  var  dette  ikke  en 
umiddelbar  Tale  af  Herren  til  Folket,  men  en  Tale  af 
Herren  til  Mose,  som  denne  skulde  overbringe  Israels 
Børn,  naar  han  var  steget  ned  fra  Sinai.  Saaledes  er 
Israels  Udvælgelse  en  historisk  Kjendsgjerning,  som 
virkeliggjordes,  idet  den  fra  at  være  en  Kjendsgjerning 
i Moses  Bevidsthed  blev  udvidet  .til  at  blive  Nationens 
Fælleseje. 

Israels  Udvælgelse  var  et  Værk  af  ren  Naade, 
ingen  fortjent  Begunstigelse.  Folkets  Befrier  og  Lovgiver 
opfordrer  det  i de  Taler,  der  ere  hans  Testamente,  til  at 


10 


Franz  Delitzsch. 


betænke,  at  det  hverken  var  for  dets  verdslige  Storheds 
Skyld  (5  Mos.  7,  7),  at  Gud  havde  anset  det  for  særlig 
brugeligt  for  sine  Formaal,  eller  paa  Grund  af  dets 
moralske  Fortrin  (9.  5),  at  det  var  bleven  agtet  for 
værdigt  til  at  blive  ophøjet  fra  Trældom  til  Frihed  og 
Selvstændighed.  Just  da  Gud  førte  det  ud  fra  Ægypten 
og  ind  i Kanaan,  viste  det  sig  som  et  gjenstridigt  Folk, 
hvis  Hjærte  bestandigt  for  vild  (9,6;  Ps.  95,  10).  Fordi 
Herren  har  elsket  eder,  og  fordi  han  vilde  holde  den 
Ed,  som  han  svor  eders  Fædre  — siger  Mose  (7,  8)  — 
har  han  udfriet  eder  fra  Trældommens  Hus.  At  Guds 
Trofasthed  var  Udvælgelsens  Bevæggrund,  er  let  at  for- 
staa;  men  hvorledes  kunde  han  elske  det  Folk,  som  i 
de  40  Aar  og  ogsaa  senere  viste  sig  at  være  hans 
Kjærlighed  saa  lidet  værd  og  sit  Kald  saa  lidet  voxent, 
at  han  maatte  klage  (Jes.  42,  19):  Hvo  er  blind,  naar 
det  ikke  er  min  Tjener,  og  døv  som  den,  jeg  udsendte 
som  mit  Bud?  — Han  elskede  det,  fordi  han  iblandt 
den  store  Masse  saa  en  Kjærne  af  saadanne,  som  vilde 
lade  sig  gribe  af  hans  imødekommende  Kjærlighed  og 
vise  sig  som  brugbare  Bedskaber  til  Udførelsen  af  hans 
Kjærligheds  Baadslutning. 

Det  forholder  sig  med  Israels  Udvælgelse  paa  lig- 
nende Vis  som  med  det  evige  Naadevalg  (Prædestination). 
Det  ene  som  det  andet  er  et  Værk  af  fri  uforskyldt 
Kjærlighed,  men  ikke  uden  Sigte  paa,  at  det  maatte 
lykkes  den  udviste  Kjærlighed  at  blødgjøre  Hjærterne, 
hvoraf  dog  slet  ikke  følger,  at  det  Menneske,  som  af 
Katuren  er  fremmed  overfor  Gud,  af  egen  Kraft  skulde 
kunne  gjengjælde  Kjærligheden  med  Kjærlighed;  nej, 
han  gjør  det  i Guds  Kraft.  Den  troende  Modtagelse 
af  Xaaden  fra  Menneskets  Side  er  ogsaa  selv  en  Naade, 
men  Naadevalget  er  ikke  ubetinget,  men  betinget  vod 
Foruderkj endelsen  af  dette  Forhold  til  Naaden.  Det 
er  en  Sætning,  som  ofte  gjentages  i det  gamle  og  ny  Testa- 
mente, at  der  hos  Gud  ingen  Personsanseelse  gjælder 
(f.  Ex.  2 Krøn.  19,  7;  Bom.  2,  11);  en  partisk  Ud- 

mærkelse  af  et  Menneske  fremfor  et  andet,  af  et  Folk 
fremfor  et  andet  er  i Modsigelse  med  det  bibelske 
Gudsbegreb.  Hvis  man  ikke  udelukker  al  Tanke  om 
Partiskhed  ved  Israels  Udvælgelse,  vilde  den  være  en 
Gud  uværdig  Sag.  Den  var  betinget  derved,  at  Gud  i 
Israel  — og  det  ikke  i Folkets  Masse,  men  i dets 
Kjærne  — saa  det  for  hans  Riges  Formaal  brugelige 
Redskab,  og  Begunstigelsen  var  ogsaa  allerede  i det 
gamle  Testamente  hævet  over  Partiskhed  og  gjort  til 
en  Sag  af  religiøs  Natur,  som  saavel  efter  sit  Væsen 
som  efter  sit  Formaal  stod  over  det  nationale,  derved, 
at  enhver  Fremmed,  som  gav  sig  ind  under  Israels  Gud 
og  hans  Lov,  blev  regnet  lige  med  en  født  Israelit 
(2  Mos.  12,  48)  og  saaledes  havde  Del  i de  af  den  gud- 
dommelige Udvælgelse  flydende  Rettigheder  og  Pligter. 
Der  gives  i det  gamle  Testamente  ingen  anden  Me- 
nighed end  Abrahams  Guds  Folk,  men  denne  Menig- 
heds Omfang  indskrænker  sig  ikke  til  Abrahams  kjøde- 
lige  Efterkommere,  men  omfatter  ogsaa  saadanne,  som 
ikke  nedstamme  fra  Abraham,  men  bekjende  sig  til 
Abrahams  Gud  (Ps.  47,  10). 

Det  Karakteristiske  ved  den  gammeltestamentlige  Me- 
nighed er,  at  den  former  sig  som  Folk;  kun  ét  Folk  af  alle 
Folkene  er  Guds  Folk,  og  den,  som  vil  høre  til  Guds  Folk, 
maa,  naar  han  ikke  ved  Fødselen  hører  dertil,  træde 
ud  af  sit  eget  Folk  og  gaa  op  i Israels  Folk.  Men  det 
er  gjort  muligt  og  tilmed  saa  tillokkende  som  muligt. 
Naar  Folk  (am)  og  Nation  (goj)  altsaa*  adskille  sig  fra  hin- 
anden derved,  at  et  Folk  (Folkesamfund)  kan  forene  flere 
Nationer  i sig,  saa  forholder  det  sig  i det  gamle  Testamente 
i det  mindste  saaledes,  at  ogsaa  Mennesker  af  alle  andre 
Nationaliteter  kunne  tilhøre  Guds  udvalgte  Folk. 

Denne  Omstændighed  er  vigtig  for  at  afkræfte  den 
Indvending  mod  Abrahams  historiske  Virkelighed,  at 
man  ikke  for  et  eneste  Folk,  og  altsaa  heller  ikke  for 
Israel,  kan  historisk  paavise  dets  egentlige  Stamfader, 
da  Folkene  ikke  danne  sig  ligesom  en  Familie,  men 

voxe  sammen  af  forskjellige  Elementer.  Ved  Dannelsen 
af  Israels  Folk  manglede  det  ikke  paa  saadanne  for- 
skjelligartede  Elementer.  Til  Abrahams  Husstand  hørte, 
da  han  drog  ind  i Kanaan,  ogsaa  de  „Folk,  som  han 
havde  forskaffet  sig  i Harran“  (1  Mos.  12,  5),  og  hvor 
stort  dette  Tjenerskab  var,  fremgaar  deraf,  at  det  blev 
Abraham  let  at  rykke  i Marken  med  318  vaabenøvede 
Slaver,  som  alle  vare  fødte  i hans  Hus  (14,  14).  Og 
da  Israel  drog  ud  fra  Ægypten,  sluttede  et  stort  Tros 
af  Fremmede  (2  Mos.  12,  38)  sig  til  det;  vi  læse  intet- 
steds, at  Israels  Børn  skilte  sig  af  med  disse  medløbne 
Hobe  (4  Mos.  11,  4)  — de  ere  bievne  en  Del  af  det 
Folk,  som  i Sinaiørkenen  blev  ordnet  ved  Lov.  Naar 
altsaa  Israel  bliver  ført  tilbage  til  Abraham  som 
Stamfader,  er  dermed  ikke  just  ment,  at  det  udeluk- 
kende er  fremvoxet  af  Abrahams  kjødelige  Efterkommere, 
— over  Afstamningens  Enhed  stod  Religionens  Enhed, 
som  tillod,  at  Folk  fra  vidt  forskjellige  Kationer  smel- 
tedes sammen  med  det  israelitiske  Folk. 


Ved  Israels  Udvælgelse  maa  man,  som  vi  saa’,  holde 
alle  Forestillinger  om  partisk  Vilkaarlighed  borte.  Vi 
føje  hertil,  at  ogsaa  den  Maade,  paa  hvilken  Hedningene 
tale  om  deres  nationale  Guder,  væsentlig  adskiller ' sig 
fra  Israels  Bekj endelse  af  Jehova  som  sin  nationale  Gud. 
Thi  Hedningene  tro  paa  mange  med  hinanden  rivali- 
serende Guders  Existens,  og  hvert  Folk  roser  sig  af  at 
blive  begunstiget  og  værnet  af  den  eller  de  mægtigste 
af  disse  Guder,  og  Forholdet  overfor  disse  Guder  er 
mere  verdsligt  end  sædeligt  og  tjener  ikke  noget  idealt 
sædeligt  Formaal.  Den  Gud  derimod,  som  har  gjort 
Israel  til  sit  Folk,  er  ikke  Folkets  Gud  alene,  men  tillige 
Verdens  Gud  og  fra  Abrahams  og  Moses  Tid  bekj  endt 
som  den  hele  Verdens  Skaber,  Herre  og  Dommer  (1 

Mos.  1,  1;  2 Mos.  19,  5;  1 Mos.  18,  25).  Jahve  er 
Israels  Nationalgud,  men  ikke  i den  partikularistiske 
Forstand,  i hvilken  Kemosch  er  Moabiternes  og  Jupiter 
Capitolinus  Romernes  Nationalgud.  Han  er  det  som  den 
Ene,  i Sammenligning  med  hvem  Hedningenes  National- 
guder kun  have  en  afmægtig  Skintilværelse,  og  som  den 
Hellige,  hvis  Hellighed  ikke  tillader  ham  at  omfatte  ét 
Folk  med  sin  Kjærlighed  for  at  udelukke  andre 
derfra.  Herren  er  god  imod  alle,  siger  Ps.  145,  9,  og 
hans  Barmhjærtighed  er  over  alle  hans  Gjerninger;  han 
elsker,  som  Visdommens  Bog  11,  25  siger,  alt,  hvad 
der  er  til,  og  støder  ikke  sine  Skabninger  fra  sig,  thi  af 
Kjærlighed  og  ikke  i Had  har  han  skabt  alt. 

Disse  skjønne  Steder  om  Gud  som  den  Algode  og 
Alkj ærlige  ere  tagne  fra  yngre  efterexilske  Skriftstykker, 
og  man  kan  deraf  drage  den  Slutning,  at  Tilbøjeligheden 
til  en  exklusiv  Nationalstolthed,  som  Religionens  natio- 
nale Karakter  førte  med  sig,  og  som  de  stadige  Krige 
med  Nabofolkene  og  Verdensmagterne  fremmede,  hen- 
imod  den  nytestamentlige  Tid  mere  og  mere  har  veget 
Pladsen  for  en  rummeligere  Kjærlighed.  Men  ogsaa  den 
gammeltestamentlige  Religion  satte  allerede  i sig  selv 
Israeliten  i et  religiøst  Vexelforhold  til  Folkeverde- 
nen  — bortset  fra  de  krigeriske  og  haarde  Love, 
som  angik  det  nationale  Selvforsvar  og  skulde  støtte  den 
nationale  Selvopholdelse.  Thi  alle  Mennesker  staa  under 
den  ene  levende  Guds  Herredømme,  han  som  ikke  blot 
er  Israels  Konge,  men  ogsaa  Konge  over  hele  Jorden 
(Ps.  47,  8),  og  ikke  blot  har  skabt  Israel,  men  ogsaa 
alle  andre  Folk  (Ps.  86,  9).  De  Egenskaber,  som  2 
Mos.  34,  6 f.  og  oftere  blive  ham  tillagte,  gjælde  ikke 
blot  hans  naadige  og  dømmende  Virken  i Israel,  men  i 
Almindelighed.  Han  kaldes  i Ps.  94,  10:  „den,  der  ad- 
varer Hedningenet  som  den,  der  virker  opdragende  og- 
saa i Folkeverdenen  udenfor  Israel,  og  ligesom  i Israel 
lader  han  heller  ikke  i Assur  en  bodfærdig  Begjæring  om 
Frelse  ubesvaret,  hvilket  Profeten  Jona  fik  at  forstaa 

ved  Kikajon-Planten,  da  den  naadige  Skaansel  med 
Ninive  vakte  hans  Uvilje  (Jon.  4,  10  f.). 

Ligesom  i Israel,  saaledes  modstaar  han  i Folke- 
verdenen  de  Hoffærdige,  men  giver  de  Ydmyge  Naade; 
Normen  for  hans  Handlen  er  her  som  der  den  samme, 
som  Ps.  66,  7 siger:  „Han  hersker  med  sin  Magt  evinde- 
lig, hans  Øjne  vare  paa  Hedningene;  de  Gjenstridige 
ophøje  sig  ikke.®*  Og  gjennem  alle  Dele  af  det  gamle 
Testamente  gaar  som  en  rød  Traad  Haabet  om,  at 
Folkeverdenen  en  Gang  skal  danne  ét  Guds  Rige  med 
Israel,  som  Ps.  86,  9 siger:  „Alle  Hedninge,  som  du 
har  skabt,  skulle  komme  og  tilbede  for  dit  Ansigt, 
Herre!  og  de  skulle  ære  dit  Navn.“  Dette  Haab  er 
saa  sejrssikkert,  at  Troen  allerede  i Samtiden  ser  dets 
Virkeliggjørelse  forberede  sig.  I denne  Forstand  taler 
Ps.  65,  6 om  Israels  Gud:  „Forfærdelige  Ting  skal  du, 
vor  Frelsers  Gud!  svare  os  i Retfærdighed,  du,  som  er 
en  Fortrøstning  for  den  hele  vide  Jord  og  Havet  i det 
Fjærne.“ 

Den  moderne  Theologi  hylder  den  Opfattelse,  at 
Israel  oprindelig  ved  Siden  af  sin  Nationalgud  Jahve 
ogsaa  skulde  have  anset  Hedningenes  Nationalguder  for 
virkelige  Guder,  omend  af  underordnet  Betydning,  og  at 
den  absolute  Monotheisme,  som  i de  andre  Guder  kun 
ser  væsensløse  Idoler,  først  hos  Profeterne  skulde  have 
udviklet  sig  af  hin  „monarkisk-polytheistiske“  Forestilling. 
Det  maa  indrømmes,  at  Dommen  over  Hedningenes 
Guder  tilsyneladende  lyder  selvmodsigende,  men  det  er 
det  samme  Forhold,  som  vi  møde  til  alle  Tider  af  den 
aabenbarede  Religion  lige  ind  i den  apostoliske  Tid: 
maalte  efter  den  rene  Gudside  ere  de  lo-el  (ikke-Gud, 
5 Mos.  32,  21)  eller  elilim  (Intetheder,  3 Mos.  19,  4; 
26,  1),  men  skjønt  de  ere  døde  Afguder,  eller  just  fordi 
de  ere  det,  have  de  til  Baggrund  virkelige  Væsener  og 
' det  dæmoniske  Magter  (5  Mos.  32,  17),  Forførelsens 
gudsfjendtlige  Magter;  ud  derfra  maa  Udsagn  som  2 
Mos.  12,  12  (Dommen  over  alle  Ægyptens  Guder)  for- 

klares.  Og  det  er  sandt,  at  Aabenbaringsreligionens 
Monotheisme  endnu  bestandig  har  Polytheismen , hvis 
Modsætning  den  er,  til  Ramme,  hvad  allerede  Guds  Navn 
Elohim  viser;  men  der  har  ikke  været  nogen  Tid,  hvor 
Israel  ikke  har  tænkt  sin  Gud  som  Verdens  Skaber  og 
Styrer;  og  det  af  den  hollandske  Theolog  Kuenen  op- 
kastede Spørgsmaal:  „Er  en  Guddom,  hvem  Verdens 
Skabelse  tilskrives,  just  derfor  den  eneste  Gud?“  maa 
besvares  bekræftende^  naar  man  ved  Verden  forstaar 
Verdensaltet  og  ikke  blot  en  Del  deraf.  Derimod  kunne 
vi  være  enige  med  Kuenen  om  den  Sætning,  at  en 
blivende  Indskrænkning  af  den  ene  sande  Gud  til  et 
enkelt  Folk  er  en  Selvmodsigelse.  Just  derfor  kan  Is- 
raels Udvælgelse  som  Israels  Udmærkelse  fremfor  andre 
Folk  kun  være  et  midlertidigt  Middel  for  et  alle  Folk 
omfattende  Formaal ; Prærogativet  er  i den  nytestament- 
lige Tid  udslettet.  Allerede  i det  gamle  Testamente  er 
Udartningen  af  Israels  Selvfølelse  som  Guds  Folk  til 
exklusiv  Nationalstolthed  afværget  ved,  at  Guds  naadige 
Raadslutning  og  Naadevalg  i haabende  Kj ærlighed  tager 
Sigte  paa  den  hele  Menneskehed:  Israel  er  Guds  Første- 
fødte (2  Mos.  4,  22)  og  aabner  Folkenes  Række,  hvilke 
alle,  som  Ps.  87  udtaler,  skulle  faa  Del  i samme  Gjen- 
fødelse.  Den  senere  Jødedom,  som  afsluttede  sig  fra  og 
forhærdede  sig  imod  den  nytestamentlige  Aabenbaring, 
leverer  vel  Beviset  for,  at  Forestillingen  om  Jahve  som 
en  Nationalgud  i og  for  sig  ikke  er  uforenelig  med  den 
mest  afgjorte  Monotheisme,  men  beviser  rigtignok  tillige, 
at  naar  det  partikularistiske  Gudsbegreb  ikke  som  i det 
gamle  Testamente  har  en  Modvægt  i den  profetiske 
Universalisme,  leder  det  til  Nationalisering  af  selve  Guds- 
begrebet. Efter  Talmuds  Forestilling  om  Israels  Gud 
bærer  han  en  Bedekappe  (Tallith),  anlægger  Bederem- 
mene  (Tefillin),  studerer  Thora  (Loven)  og  Mischna 
(Udlæggelsen  deraf),  disputerer  med  Rabbinerne  i den 
himmelske  Skole  og  lign.  Med  Rette  betegner  Weber 
denne  helt  igjennem  judaiserede  Skikkelse  af  Gudsbe- 

grebet  som  den  religionshistoriske  Følge  af  den  fjendtlige 
Stilling,  som  Jødedommen  indtog  overfor  den  nytesta- 
mentlige Borttagelse  af  den  Lovens  Skillevæg,  som  son- 
drede Folkene  fra  Israel. 


Men  ere  vi  ikke  i Modsigelse  med  Romerbrevets  niende 
Kapitel,  naar  vi  paastaa,  at  man  maa  holde  al  Fore- 
stilling om  absolut  vilkaarlig  Begunstigelse  borte  fra 
Israels  Udvælgelse?  Det  synes  saaledes,  og  det  er 
paa  en  vis  Maade  ogsaa  saaledes.  Ud  fra  dette 
Kapitel  søge  Kalvinisterne  at  bevise  deres  Dogme 
om  den  ubetingede  Prædestination  som  bibelsk  Lære; 
thi  omend  Apostelen  ikke  taler  om  Guds  Forhold  til 
Menneskene  i Almindelighed,  kan  der  dog  af  det,  som 
han  siger  om  Guds  Forhold  til  Israel,  med  Rette  drages 
almindelige  Slutninger.  Han  taler  dér  om  Israels  Ud- 
vælgelse til  Frelsens  Folk,  idet  han  begynder  med  de 
Fortrin,  som  Gud  har  skjænket  sit  Folk,  og  som  have 
deres  Toppunkt  deri,  at  det  var  udkaaret  til  Kristi 
Stamfolk  og  er  bleven  Gudmenneskets  jordiske  Stamme- 
hus.  Men  efterat  den  forjættede  Kristus  er  kommet,  har 
det  jødiske  Folk  delt  sig  i to  ulige  store  Dele  overfor 
ham:  Et  Mindretal  har  troende  modtaget  ham,  medens 
den  store  Masse  vantro  har  stødt  ham  fra  sig.  Da  op- 
staar  det  Spørgsmaal,  om  da  Guds  Ord,  som  har  udset 
Israel  til  at  være  Frelsens  Folk  og  bestemt  lovet  det 
den  fulde  Udfoldelse  af  dets  frelseshistoriske  Kald,  er 
blevet  til  Intet.  Apostelen  svarer  dertil,  at  kjødelig 
Afstamning  fra  Abraham  ikke  i og  for  sig  giver  Krav 
paa  at  arve  Forjættelsen  — den  store  Masse  har  svigtet 
det  udvalgte  Folks  Kald,  og  de  Troende  af  Israel  danne 
nu  det  udvalgte  Folk,  ligesom  Gud  har  udvalgt  ikke 
alle  Abrahams  Sønner,  men  Isaak,  og  ikke  begge  Re- 
bekkas  Sønner,  men  Jakob,  og  det  inden  Jakob  og  Esav 

vare  fødte,  og  inden  de  havde  gjort  noget  Godt  eller 
Ondt,  forat  (som  han  V.  11  tilføjer)  Guds  ved  frit  Valg 
bestemte  Forsæt  skulde  staa  fast,  idet  det  viser  sig  at 
være  betinget  ikke  af  Menneskenes  Gjerninger,  men 
udelukkende  af  Guds  Vilje.  Guds  Forbarmelse  er  hans 
frie  Værk  og  fremtvinges  ikke  af  det,  som  Mennesket  er 
eller  yder.  I alt  dette  er  Gud  ikke  uretfærdig,  thi  over- 
for ham  existerer  der  intet  forpligtende  Krav,  og  Men- 
nesket kan  ligesaa  lidt  beklage  sig  som  Karret  overfor 
den,  der  dannede  det.  Gud  kommer  heller  ikke,  naar  et 
Menneske  som  Ægyptens  Farao  trodser  ham,  i den  Stil- 
ling at  maatte  gjøre  noget,  som  kunde  give  hans  Vilje, 
at  forherlige  sig  i Skabningen,  en  uforudset  Retning,  — 
selv  en  Faraos  Forhærdelse  maa  tjene  Guds  verdens- 
styrende Vilje. 

Tilvisse  bevæger  Pavlus  sig  her  paa  svimlende  Høj- 
der. Ikke  uden  Bevægelse  læser  man  hans  Spørgsmaal 
V.  21:  „Eller  har  Pottemageren  ikke  Magt  over  Leret, 
af  det  samme  Stykke  at  gjøre  ét  Kar  til  Ære,  men  et 
andet  til  Vanære  ?“  Og  dog  vilde  Gud  ikke  være  Gud, 
hvis  det  ikke  var  sandt,  hvad  Apostelen  siger:  Guds 
absolute  Vilje  danner  og  bærer  Historien  i det  Store  og 
i det  Smaa,  og  den  menneskelige  Frihed  som  relativ 
Absoluthed  bestaar  kun  omsluttet  af  Guds  absolute  Ab- 
soluthed. Alligevel  er  den  menneskelige  Frihed  en 
Kjendsgjerning,  som  er  sat  af  Gud  selv,  og  som  derfor 
heller  ikke  kan  blive  ignoreret  af  ham;  men  det  synes, 
at  Apostelen  betragter  den  menneskelige  Selvbestemmelse 
som  betydningsløs  i Guds  Plan.  Det  synes  saaledes,  men 
forholder  sig  dog  anderledes.  Thi  med  et  „men“  til- 
føjer han  i Vers  22:  „Om  nu  Gud,  da  han  vilde  vise 
Vreden  og  kundgjøre  sin  Magt,  taalte  med  stor  Lang- 
modighed Vredens  Kar,  som  vare  dannede  til  Fordærv- 
else; og  han  nu  vilde  kundgjøre  sin  Herligheds  Rigdom 
over  Barmhjærtighedens  •Kar,  hvilke  han  forud  havde 
beredt  til  Herlighed  ( — hvad  maa  vi  da  sige?“).  Her 
udfra  gjennemskue  vi,  hvad  Apostelen  siger  og  mener. 

Smaaskrifter  til  Oplysning  for  Kristne  V,  1.  2 

Historifen  i sin  Helhed  med  dens  Kjærligheds-  og 
Vredes-Bevisninger  og  med  de  Skabninger,  som  ere  Kjær- 
lighedens  eller  Vredens  Kar,  er  Guds  Værk.  Han  er 
den  absolute  Aarsag  til  alt.  Der  er  intet  til,  som  ikke 
er  blevet  ved  ham.  Hvad  der  sker  i Verden  og  Verdens- 
historien, er  altsammen  Guds  Værk  til  hans  Forherligelse, 
danner  tilsammen  Virk eliggj øreisen  af  hans  Raadslutning, 
som  stedse  staar  klar  for  ham.  Naar  altsaa  Ver- 
denshistorien overskues  som  i Fugleperspektiv  ud  fra 
dens  Ide  og  Resultater,  viser  Skabningens  frie  Viljes- 
bestemmelse sig  som  et  forsvindende  Moment,  thi  hvor- 
ledes Skabningen  end  bestemmer  sig,  der  kommer  dog 
intet  i Stand,  som  kan  forrykke  saa  at  sige  Guds  Ud- 
kast, intet,  som  han  ikke  forud  har  vidst  og  optaget  i 
sin  Verdensplan. 

Men  anderledes  bliver  Apostelens  Opfattelse  af  For- 
holdet, naar  han  stiller  sig  midt  ind  i Historien  og  ikke 
betragter  Skabningen  fra  Guds  Standpunkt,  men  Gud 
fra  Skabningens  Standpunkt.  Da  ere  Vredeskarrene, 
hvad  de  ere,  i Følge  deres  Selvbestemmelse,  og  det 
tjener  til  Guds  Forherligelse,  at  han  saa  langmodig 
taaler  dem.  Men  hvor  der  er  Langmodighed,  dér  er 
ogsaa  Vilje  til  at  frelse.  Gud  vil  altsaa  ikke  det  Onde 
som  Ondt,  men  han  vil  det,  idet  han  forud  kjender  det 
og  lader  det  tjene  til  sin  Forherligelse.  Saaledes  sup- 
plere de  to  Betragtningsmaader  hinanden,  den  ene,  som 
tager  sit  Standpunkt  i Guds  Absoluthed,  og  den  anden, 
som  tager  sit  Standpunkt  i den  gudbilledlige  Skab- 
nings Frihed;  thi  paa  den  ene  Side  give  vi  Gud 
Æren  som  den,  der  betinger  alt  og  selv  ikke  er  betinget 
af  noget,  og  paa  den  anden  Side  vide  vi  os  frie  og  an- 
svarlige — det  ene  er  ligesaa  vist  som  det  andet,  skjønt 
Foreningen  af  begge  overstiger  vor  Fornufts  Erkjendel- 
sesevne. 

Ved  Vredeskarrene,  som  ’^re  dannede  til  Fordær- 
velse, men  som  Gud  med  megen  Langmodighed  har 
taalt,  tænker  Pavlus  paa  sit  Folks  store  Masse,  som 


Ere  Jøderne  Guds  udvalgte  Folk? 


19 


mange  Aarhundreder  igjennem  havde  trodset  Guds  Naade 
og  nu  ved  Forkastelsen  af  Kristus  havde  fyldt  Fædrenes 
Synders  Maal.  Og  hvem  han  mener  med  Forbarmelsens 
Kar,  siger  han  selv,  idet  han  tilføjer  V.  24:  „hvilke  han 
og  kaldte,  os  nemlig,  ikke  alene  af  Jøder,  men  ogsaa 
af  Hedninger^  — de  Troende  af  Israel  og  af  Hed- 
ningene, de  ere  tilsammen  Guds  udvalgte  Folk;  begge 
Dele  ere,  som  han  viser,  forudsete  i det  profetiske  Ord, 
dels  at  kun  et  Mindretal  af  Israel  vilde  gribe  den  til- 
budte Frelse,  og  dels  at  dette  Gudsfolk,  som  var  smeltet 
sammen  til  en  Rest,  skulde  blive  forstærket  ved  en  Til- 
væxt  fra  Hedningene.  Ligesom  Gud  i Elias  Tid  be- 
varede en  Rest  af  saadanne,  som  ikke  havde  bøjet  Knæ 
for  Baal,  saaledes  er  der  ogsaa  nu  bleven  en  Rest  af 
Israel  tilbage,  som  viser,  at  det  ikke  er  helt  ude  med 
Israel,  og  at  Gud  ikke  har  stødt  sit  Folk  som  saadant 
fra  sig;  en  Rest  er  bleven  tilbage  og  det  „efter  Naadens 
Udvælgelse^  (11,  5).  Det  er  villet  af  Gud,  ikke  fortjent 
af  Mennesker;  det  er  Guds  absolut  frie  Naade,  som 
denne  Rest  skylder  sin  Tilværelse,  dog  ikke  en  Naade, 
der  virker  ligesom  en  uimodstaaelig  Trolddom,  men  en 
Naade,  som  af  disse  Udvalgte  er  bleven  modtaget  og 
ikke  stødt  tilbage.  Israels  Udvælgelse  til  det  frelses- 
historiske Folk  er  sket  med  Hensyn  til  denne  Kjærne, 
og  ligesom  fra  Tid  til  anden  enkelte  følge  Naadens  Kald 
(11,  14),  saaledes  vil  ogsaa  den  under  Vantro  indeslut- 
tede Del  af  Folket  en  Gang  kaste  sig  i den  Alforbar- 
mendes  Arme;  thi  Guds  Veje  med  hans  Folk  ogFolke- 
verdenen  begynde  i Naade  og  ende  i Naade. 


Med  Henblik  paa  denne  Tankeudvikling  i den  Del 
af  Romerbrevet,  som  angaar  Israel,  maa  vi  finde  det 
fuldkommen  berettiget,  at  den  ny  Pagts  Troende  som 
Helhed  kalde  sig  Israel.  Det  er  i Overensstemmelse 

ikke  alene  med  den  pavlinske,  men  overhovedet  med  den 
nytestamentlige  Opfattelse.  Thi  paa  den  ene  Side  staar 
den  af  Jøder  og  Hedninger  sammenvoxede  troende  Me- 
nighed for  de  nytestamentlige  Forfattere  som  det  ved 
Hedningenes  Optagelse  udvidede  Israel^  hvorefter  da  Brev- 
overskrifterne Jak.  Ij  1 og  1 Pet.  1.  1 blive  at  forstaa, 
paa  den  anden  Side  som  det  nytestamentlige  Gudsfolk, 
der  er  traadt  i Stedet  for  det  gammeltestamentlige  Is- 
rael. Herren  selv  siger  Matth.  21,  43  til  sine  Lands- 
mænd; „Guds  Pige  skal  tages  fra  eder  og  gives  et 
Folk,  som  skal  bære  dets  Frugter “,  og  Pavlus  og  Bar- 
nabas  sige  Ap.  Gjern.  13,  46  f. : „Det  var  fornødent, 
at  Guds  Ord  skulde  først  tales  for  eder;  men  efterdi  I 
forskyde  det  og  agte  eder  ikke  selv  værdige  til  det 
evige  Liv,  se,  saa  vende  vi  os  til  Hedningene.  Thi  saa- 
ledes  har  Herren  befalet  os:  jeg  har  sat  dig  til  Hed- 
ningenes Lys,  at  du  skal  være  til  Saliggjørelse  indtil 
Jordens  Ende“,  og  i Rom  siger  Pavlus  til  dem,  Ap. 
Gjern.  28,  28:  „Derfor  være  det  eder  vitterligt,  at  Guds 
Frelse  er  sendt  til  Hedningene;  de  skulle  og  høre.“ 
Men  man  vilde  dog  tage  meget  fejl,  om  man  af  saa- 
danne  Udtalelser  vilde  slutte,  at  der  havde  fundet  en 
simpel  Rolleombytning  Sted,  og  at  de  troende  Hedninger 
vare  indtraadte  i det  gammeltestamentlige  udvalgte  Folks 
ledigblevne  Plads.  Thi  Kirken  er  jo  dog  opbygget  paa 
Apostlenes  og  Profeternes  Grundvold,  med  Jesus  Kristus 
som  Hovedhjørnestenen  (Ef,  2,  20),  og  staar  saaledes 
paa  et  israelitisk  Fundament;  den  lille  Flok,  som  fulgte 
Herren,  medens  han  vandrede  hernede,  bestod  af  jødiske 
Mænd  og  Kvinder,  og  den  Pintsemenighed  paa  fem 
Tusinde,  som  Herren  opbyggede  sig  paa  Peters  Præ- 
diken som  Klippen,  udgjorde  en  ren  jødisk  Menig- 
hed, omend  den  var  blæst  sammen  fra  de  fjærneste 
Diasporalande  (Ap.  Gjern.  4,  4,  smign.  2,  41; 
Matth.  16,  18);  de  første  Biskopper  i Kirken  vare  af 
jødisk  Byrd,  og  ingen  af  de  første  Menigheder,  til 
hvilke  Apostlene  skrev,  vare  udelukkende  hedningekriste- 

lige.  hellerikke  den  galatiske,  i hvilken  Pavlus  ved  Siden 
af  de  troende  Hedningekristne  ogsaa  særligt  nævner  det 
Guds  Israel  (Gal.  6,  16),  som  var  utilgængeligt  for  den 
judaistiske  Vranglære.  Overensstemmende  dermed  rettes 
ogsaa  Peters  Ord  1 Pet.  2,  9:  „I  ere  en  udvalgt  Slægt, 
et  kongeligt  Præstedom,  et  helligt  Folk,  et  Folk  tilEjen- 
dom*^  til  Menigheder,  som  vel  overvejende,  men  dog  ikke 
udelukkende  vare  hedningekristelige.  Hans  Brevs  Over- 
skrift viser,  at  han  betragter  de  kristne  Menigheder,  han 
skriver  til,  som  det  nytestamentlige  Gudsfolk,  der  er  frem- 
voxet  af  Israels  „Ilest“  og  de  dertil  føjede  Hedninger. 

Vi  sige:  som  det  nytestamentlige  Gudsfolk,  idet 
Folkebegrebet  her  har  en  Betydning,  der  højner  sig 
ligesaa  meget  over  det  nationale,  som  naar  Jes.  40, 
7;  42,  5 kalder  hele  Menneskeslægten  et  Folk.  Thi 
det  er  jo  netop  det  Karakteristiske  for  den  ny  Pagts 
Menighed,  at  den  er  et  Folk,  der  holdes  sammen, 
ikke  som  i den  gamle  Pagt  ved  Blodets , men  ved 
Aandens  Baand,  — altsaa  er  et  Folk  ikke  i national, 
men  i over-national  Forstand;  thi  Kristus  er  vor  Fred, 
som  gjorde  ét  af  begge  og  nedbrød  Adskillelsens  Mellem- 
væg (Ef.  2,  14),  saa  at  der  nu  ikke  mere  findes  noget 
nationalt  Fortrin,  nogen  national  Forskjel,  som  kommer 
i Betragtning  ved  Forholdet  overfor  ham  og  Stillingen  i 
hans  Menighed  — „der  er  ikke  Forskjel  paa  Jøde  og 
Græker,  Græker  og  Barbar;  thi  den  Samme  er  alles 
Herre,  som  er  rig  nok  for  alle  dem,  der  paakalde  ham“, 
Rom.  10,  12;  Kol.  3,  11. 

I det  ny  Testamente  hører  enhver  — ligegyldig 
hvilket  Folk  han  saa  tilhører  — til  Guds  Folk,  naar 
han  tror  paa  den  tilbudte  Frelse  og  ved  Frelsens  Midler 
staar  i Barneforhold  til  Frelsens  Gud;  Menigheden  er 
et  Legeme,  hvis  Hoved  er  Kristus,  altsaa  en  aandelig, 
overnational  Organisme,  hvis  Lemmer  ikke  Folkene  ere 
som  Folk,  men  de  Troende  af  ethvert  Folk  som  saa- 
danne.  I det  gamle  Testamente  derimod  hører  til  Guds 
Menighed  enhver,  som  tilhører  det  udvalgte  Folk;  men 

et  sandt  Lem  af  denne  Folkemenighed  er  kun  den,  som 
ikke  blot  efter  Kjødet,  Navnet  og  Kaldet,  men  efter 
Aanden  ved  Tro  paa  den  forjættede  Frelse  efter  Abra- 
hams  Forbillede  er  en  Abrabams  Søn.  Og  allerede  i 
det  gamle  Testamente  er  det  at  nedstamme  fra  Abra- 
ham og  Isaak,  Forjættelsens  Søn,  ikke  en  absolut  Be- 
tingelse, idet  det  ogsaa  er  muligt  for  Ikke-Israeliter  at 
blive  indlemmede  i det  udvalgte  Folk  paa  en  Maade, 
som  gjælder  lige  med  Nedstamningen. 

Denne  Kjendsgjerning  er  vigtig  for  Definitionen  af 
Folkets  Begreb,  hvorom  der  er  talt  meget  frem  og  til- 
bage under  den  af  Antisemitismen  fremkaldte  Polemik. 
Man  ser  deraf,  at  det  ikke  blot  er  et  enkelt  Kjende- 
tegn,  som  bestemmer  Folkets  Begreb.  En  Babylonier, 
som  traadte  ind  i det  udvalgte  Folk  og  sluttede  sig  til  de 
landflygtige,  da  disse  vendte  tilbage  til  det  hellige  Land, 
var  og  blev  efter  sin  Fødsel  et  Led  af  det  babyloniske 
Folk,  men  var  ved  Religionen  bleven  et  Led  af  det  jø- 
diske Folk;  et  Udsagn  af  Rab  Papa  i Traktaten  San- 
hedrin  94  a lyder:  „Indtil  tiende  Led  skal  du  for  en 
Proselyt  ikke  haane  Aramæeren“  d.  v.  s.  du  skal  ikke 
haanlig  lade  den,  som  er  bleven  optaget  i den  jødiske 
Nation,  føle,  at  han  oprindelig  har  tilhørt  en  anden 
Nation.  Men  heller  ikke  samme  Byrd  og  Religion 
bestemme  et  Menneskes  Nationalitet  saaledes,  at  han 
derved  skulde  være  udelukket  fra  paa  samme  Tid  at 
høre  til  et  andet  Folk.  Man  kan  være  dansk  og  paa 
samme  Tid  en  patriotisk  amerikansk  Borger,  idet  det 
levende  danske  Sindelag  aldeles  ikke  støder  sammen  med 
en  ivrig  Opgaaen  i det  amerikanske  Samfund.  Man  kan 
i et  fremmed  Land  finde  sit  andet  Fædreland.  Man  kan 
af  ganske  Hjærte  gaa  op  i et  Folk  uden  at  tabe  det 
andet  eller  bryde  med  det,  forsaavidt  ikke  saadanne 
Kollisionstilfælde  indtræde,  som  det,  der  traf  David  som 
filistæisk  Vasal  før  Slaget  ved  Gilboa.  Først  i saadanne 
Tilfælde  opstaar  der  Fare  for  paa  moralsk  forkastelig 
Maade  at  tjene  to  Herrer.  Men  forøvrigt  vise  Daniels 

Og  Mordechais  Exempler,  at  Jøden  trods  sin  Byrd  og 
Religion  kan  være  en  tro  Undersaat  og  Tjener  mod 
Landets  Kongehus.  Og  med  Rette  har  man  foreholdt 
de  tyske  Antisemiter,  som  hævde,  at  jødisk  og  tysk  Na- 
tionalitet ikke  kjmne  forenes : Stod  de  ikke  Last  og  Brast 
med  os  mod  Fjenden,  enhver  paa  sin  Post,  midt  i Kugle- 
regnen til  Forsvar  for  Fædrelandet?  — 

Det  er  altsaa  ikke  blot  fælles  Byrd  og  fælles 
Religion,  som  betinge  Nationalitetens  Begreb.  Der  hører 
flere  Ting  til:  samme  Fødeland,  Stammeland  eller  i det 
mindste  samme  Opholdssted,  samme  Sprog,  Lydighed 
mod  samme  Lov  og  samme  Sæd,  Bevidsthed  om  de 
samme  fædrelandske  Pligter  og  Maal.  Folkets  Begreb 
er  flydende.  Det  er  ikke  forhaanden  alene  dér,  hvor 
alle  disse  Ting  findes  forenede.  Det  øverste  Kjendetegn, 
som  fuldender  Begrebet^  er  dog  den  fælles  Religion  og 
den  fælles,  af  hin  gjennemtrængte  Kultur. 

Begrebet  har  saaledes  en  indre  Skala.  Det  be- 
kræfter sig  ogsaa,  naar  vi  betragte  den  jødiske  Nationa- 
litet i og  for  sig.  Skjønt  Pavlus  var  født  i det  kilikiske 
Tarsos,  var  han  dog  en  ligesaa  god  Jøde  som  hans 
jerusalemske  Neveu.  Den  Hellenist,  som  kun  forstod 
Esthers  Bog  i græsk  Oversættelse,  var  en  ligesaa  god 
Jøde  som  den  Palæstinenser,  der  talte  Aramæisk  og  for- 
stod det  bibelske  Hebraisk.  Her  er  to  Ting,  paa  hvilke 
vi  maa  lægge  Vægt:  1.  at  den  Hedning,  som  blev  op- 
taget i Israels  Samfund,  stod  paa  lige  Linie  med  den 
fødte  Jøde,  og  2.  at  Fødsel  og  Omskærelse  alene  ikke 
gjorde  et  Menneske  til  Jøde  i den  Forstand,  som  Kri- 
stus  mener,  naar  han  siger  til  den  samaritanske  Kvinde, 
at  Frelsen  kommer  fra  Jøderne.  Paa  dette  Ord  af 
Herren  bygge  vi  nu  videre  vor  Betragtning  af  Israels 
Bestemmelse. 

Herrens  Ord  til  den  samaritanske  Kvinde:  „Frelsen 
kommer  fra  Jøderne^  er  sandt,  hvad  enten  man  tænker 
paa  hele  Folket  eller  paa  den  Kjærne  deri,  som  fyldest- 
gjør  det  guddommelige  Valg.  Thi  indenfor  dette  Folks 
Omraade  er  Frelsen  bleven  forberedt,  qg  fra  dets  Cen- 
trum har  Messiasskikkelsen  udviklet  sig , ligesom  hos 
Hesekiel  Merkaba-Visionen  fra  det  lysende  Punkt  i Ild- 
skyen. Det  var  Formaalet  for  Israels  Udvælgelse,  at  Frel- 
sen, Frelsen  i personlig  Skikkelse,  Frelseren  skulde  ud- 
gaa  fra  det.  Ser  man  bort  fra  den  af  Israels  Skjéd 
fremgaaede  Kristus  og  Kristendom,  er  dette  Folks  Hi- 
storie uden  Maal,  en  Historie,  som  løber  ud  i Sandet. 
Thi  hvilken  Afslutning  vilde  da  den  førkristelige  Ud- 
vikling have  fundet?  Maaske  i Talmud?  — Ja,  som  Jor- 
dan, der  munder  ud  i det  døde  Hav  for  dér  at  dø  med 
alt  det  Levende,  som  den  fører  med  sig. 

Men  giver  man  Herrens  Udsagn  om,  at  Frelsen 
kommer  fra  Jøderne,  den  væsentlig  ensbetydende  Me- 
ning, at  Israel  skulde  blive  en  Velsignelse  for  den  hele 
Jord  (Jes.  19,  24),  saa  er  det  uholdbart  at  tænke  paa 
hele  Folket  efter  dets  Afstamning.  Det  frafaldne  Folk^ 
hvorom  Jeremja  (2,  28;  11,  13)  siger:  Saamange  som 
dine  Steder  ere,  saa  mange  ere  dine  Guder,  Juda;  det 
skinhellige  Folk,  til  hvilket  Herren  siger  ved  Jesaja  (1, 
15):  Hvormeget  I end  bede,  hører  jeg  dog  ikke;  eders 
Hænder  ere  fulde  af  Blod;  det  af  kanaanitisk  (fønikisk) 
Handelsaand  besjælede  Folk,  om  hvilket  Hosea  (12,  8) 
siger:  I Kanaans  Haand  er  der  Falskheds  Vægtskaale, 
han  har  Lyst  til  at  forfordele  — dette  Folk,  som  kalder 
sig  Guds  Folk,  men  viser,  at  det  er  det  modsatte,  spreder 
ikke  Velsignelse  om  sig,  men  det  modsatte  af,  hvad 
Guds  Udvælgelse  har  til  Hensigt.  Paa  det  opfyldes 
Truslen:  Du  skal  blive  til  en  Skræk,  til  et  Ordsprog  og 
til  Spot  iblandt  alle  de  Folk,  til  hvilke  Herren  skal  føre 
dig  hen  (5  Mos.  28,  37),  og  Forjættelsen  om  at  blive 
Midler  for  Velsignelsen  rykkes  ud  i Fremtiden,  som  Sa- 

karja  (8,  13)  forudsiger:  Og  det  skal  ske,  ligesom  I af 
Judas  Hus  og  af  Israels  Hus  vare  en  Forbandelse  iblandt 
Hedningene,  saaledes  vil  jeg  nu  frelse  eder,  og  I skulle 
vorde  en  Velsignelse.  „Jøderne  ere  en  Forbandelse  for 
Nationerne^,  saaledes  lyder  ogsaa  Antisemitismens  Løsen, 
og  i Profeternes  Straffetaler  vil  man  kunne  finde  Paralleler 
til  alle  de  Anklager,  som  denne  retter  mod  Jøderne. 
Derfor  er  jødisk  Selvforsvar  uden  Selvbebrejdelse  ikke 
overensstemmende  med  Profeterne.  „Raab  af  Struben, 
spar  ikke  — lyder  Herrens  Fordring  til  Profeten  (Jes. 
58,  1)  — opløft  din  Røst  som  en  Basun  og  kundgjør 
mit  Folk  deres  Overtrædelse  og  Jakobs  Hus  deres  Synder.“ 
Men  der  er  Forskjel  paa  Antisemiternes  og  Profeternes 
Maade  at  dadle  paa.  Den  antisemitiske  Bekæmpelse  af 
Jøderne  miskjender  i blind  Vantro  og  Racehad,  hvad 
Verden  skylder  dette  Folk,  og  hvad  det  endnu  skal  ud- 
rette for  Guds  Riges  Sag,  medens  Profeternes  Straffe- 
prædiken aander  hellig  Iver,  men  tillige  haabende  Kjær- 
lighed  og  derfor  løber  ud  i Forjættelse;  thi  den  gaar 
ud  fra  en  fast  Tro  paa  Guds  Udvælgelse  og  paa  Israels 
Bestemmelse,  hvis  Opfyldelse  vel  for  en  Tid  kan  for- 
styrres ved  den  store  Masses  Frafald,  men  ikke  for  stedse. 

Vi  ville  nu  nærmere  betragte,  hvorledes  Israel  efter 
de  bibelske  Udsagn  opfylder  sit  Verdenskald.  De  Bibel- 
steder, som  høre  herhen,  kunne  indordnes  under  3 Syns- 
punkter: Det  opfylder  sit  Verdenskald  allerede  ved  sin 
Tilværelse,  det  opfylder  det  ved  sine  Oplevelser 
og  ved  sin  Selvvirksomhed. 

Det  tjener  sit  Verdenskald  allerede  ved  sin  Til- 
værelse; thi  det  er  det  Folk,  som  har  Jahve,  den  ene 
levende  Gud,  Naadens  og  Sandhedens  Gud,  til  sin  Gud; 
alle  Folk  paa  Jorden  — siger  Mose  (5  Mos.  28.  10)  — 
skulle  se,  at  du  er  kaldet  efter  Herrens  Navn,  og  de 
skulle  frygte  for  dig.  Det  er  det  Folk,  som  af  denne 
Gud  har  modtaget  en  uforlignelig  Livsregel,  en  Lov, 
der,  som  Mose  (5  Mos.  4,  6 — 8)  siger,  gjør  dem  til  en 

Gjenstand  for  Folkenes  Beundring.  Det  er  det  Folk, 
som  besidder  en  Helligdom,  i hvilken  denne  Gud  er 
nærværende  og  giver  sig  Vidnesbyrd;  man  hører  derom 
i Hedningeverdenen  og  kommer  for  at  tage  Del  i Til- 
bedelsen af  denne  Gud;  i sin  Bøn  ved  Templets  Ind- 
vielse (1  Kong.  8,  41—43)  nedbeder  Salomo  over  disse 
Fremmede  Velsignelse  fra  den  Gud,  som  bor  i Himlen 
og  her  paa  Jorden  giver  sig  Vidnesbyrd  i sin  Hellig- 
dom, forat  det  kan  komme  dertil,  at  alle  Folkeslag 
kjende  hans  Navn.  Thi  Verdenshistoriens  Endemaal  er 
at  udbrede  Erkjendelsen  og  Tilbedelsen  af  denne  Gud 
over  den  hele  Jord,  ligesom  Vandet  skjuler  Havets  Bund 
(Jes.  11,9;  Hab.  2,14).  „Hedningene  skulle  komme  — 
profeterer  Jeremja  16,  19  ff.  — fra  Jordens  Ender  og 
sige:  Vore  Fædre  arvede  kun  Løgn,  Forfængelighed, 
hvori  der  Intet  var,  som  kunde  gavne  dem.  Mon  et 
Menneske  kan  gj øre  sig  Guder?  de  ere  dog  ikke  Guder. “ 
Overalt  er  her  Israels  Tilværelse  i Forbindelse  med,  hvad 
det  besidder,  en  Magt,  som  virker  imod  Hedenskabet.  Og 
allerede  naar  man  tager  den  israelitiske  Aabenbaringsreli- 
gions  Monotheisme  med  i Betragtning,  bekræftes  i Virke- 
ligheden Sandheden  af  Israels  Udvælgelse  ved  dets  ene- 
staaende  Stilling  midt  i den  førkristelige  Folkeverden; 
og  at  Kristendommen  er  den  sande  Fortsættelse  af  Is- 
raels monotheistiske  Aabenbaringsreligion,  fremgaar  alle- 
rede deraf,  at  den  har  omstyrtet  det  romerske  Biges 
Hedenskab  og  derved  gjort  et  Skridt  fremad  mod  det 
forud  forkyndte  verdenshistoriske  Maal,  et  Skridt,  hvor- 
til den  førkristelige  Jødedom  ikke  kan  opvise  Magen. 


Israel  opfylder  sin  Bestemmelse  allerede  ved  sin 
Tilværelse  og  for  det  andet  ved  sine  Oplevelser.  Is- 
raels Forhold  til  sin  Gud  og  Guds  Forhold  til  det, 


Ere  Jøderne  Guds  udvalgte  Folk? 


27 


hans  Vidnesbyrd  overfor  Israel  i Naade  og  Dom  bringer 
Folkene  til  Erkjendelse  af,  at  denne  Gud  er  den 
Levende  og  Hellige,  hellig  i sin  Kjærligheds  Nidkjærhed 
og  hellig  i sin  Vredes  Nidkjærhed  overfor  dem,  som 
foragte  den.  Det  ny  Jerusalem  — siger  Jeremja  33,  9 — 
skal  være  mig  til  et  glædeligt  Navn,  til  Lov  og  til  Ære 
for  alle  Jordens  Folkeslag,  som,  naar  de  høre  om  alt 
det  Gode,  som  Herren  gjør  mod  sit  Folk,  skulle  gribes 
af  Forundring  og  hellig  Gysen  over  alt  det  Gode  og  al 
den  Fred,  som  han.  Herren,  skjænker  Jerusalem.  Af 
Profeterne  er  det  især  Hesekiel,  som  fremhæver  det  held- 
bringende  Indtryk,  som  Israels  Oplevelser  ville  gjøre 
paa  Hedningene.  Han  profeterer  36,  36;  37,  28;  39, 
21 — 23,  at  Hedningene  af  Israels  fornyede  Benaadelse 
— ligesom  ogsaa  af  dets  Straf  — og  overhovedet  af  dets 
Skjæbner  skulle  erkjende,  at  den  Gud,  under  hvis  Sty- 
relse og  Regering  Israel  staar,  er  den  ene  sande  Gud. 

Saaledes  er  det  ogsaa  sket.  Ligesom  Israel,  ogsaa 
borset  fra  al  Selvvirksomhed,  har  tjent  den  guddomme- 
lige Frelsesplan  derved,  at  det  ved  Sinailovgivningen  er 
blevet  den  ene  Guds  udvalgte  Folk,  saaledes  er  ogsaa 
Israels  Historie,  uden  at  det  selv  vilde  det,  for  Mennesker 
med  opladte  Øjne  af  alle  Nationer  altid  bleven  et  Spejl- 
billede af  denne  Guds  naaderige  Styren  og  af  saavel  hans 
Truslers  som  hans  Forjættelsers  Sandhed.  Som  Is- 
raels Historie  foreligger  i Bibelen,  er  den  en  Exempel- 
bog  for  alle  Folk  og  især  ogsaa  for  Folkenes  Konger 
og  Øvrigheder.  Pavlus  foreholder  i 1 Kor.  10  Menig- 
heden Straffedommen  over  det  fra  Ægypten  uddragne 
Folk,  idet  han  erklærer  den  for  typisk,  thi,  som  han 
siger  V.  11,  „alt  dette  skete  dem  til  Exempel,  men  det 
er  skrevet  os  til  Advarsel^.  Og  da  Frederik  den  Store 
af  Pastor  Steinmetz  forlangte  et  Bevis  for  den  kristne 
Religions  Sandhed  i faa  slaaende  Ord,  og  denne  svarede: 
„Jjø^derne,  Deres  Maj  estæt !“  saa  mente  han  dermed,  at 
det  jødiske  Folk  i sin  daværende  uselvstændige  og  under- 
trykte Tilstand  mod  sin  Vilje  var  et  Vidnesbyrd  om,  at 

Jesus,  som  det  havde  forkastet,  var  Israels  Guds 
Messias. 

Ja,  Israels  Skæbner  bære  Stemplet  af  Herren  og 
af  hans  Naade  og  Sandhed.  Idet  jeg  paany  overvejer 
dette,  dukke  Erindringer  op  hos  mig  om,  hvad  jeg  tid- 
ligere har  læst  hos  Goethe  og  Hamann.  I en  ældre  Af- 
handling med  Titlen  „To  bibelske  Spørgsmaal^  (Saml. 
Værker  VIL  221)  siger  Goethe:  „Det  jødiske  Folk  be- 
tragter jeg  som  en  vild  ufrugtbar  Stamme,  som  stod  i 
en  Kreds  af  vilde  ufrugtbare  Træer;  paa  den  indplantede 
den  evige  Gartner  den  ædle  Kvist  Jesus  Kristus,  forat 
den  skulde  læste  Rod  deri  og  forædle  Stammens  Natur, 
saa  at  der  derfra  kunde  hentes  Podekviste  til  Befrugt- 
ning af  alle  øvrige  Træer.  Dette  Folks  Historie  og 
Lære  fra  dets  første  Spire  til  dets  Podning  er  ganske 
partikulær  — efter  Podningen  bliver  Sagen  anderledes: 
Dets  Lære  og  Historie  blive  nu  universelle^.  Dette  er 
ikke  blot,  naar  vi  se  fremad,  rigtigt,  forsaavidt  det 
nationalt  indsnævrede  bliver  udvidet  ved  Kristus  til  det 
almenmenneskelige,  men  ogsaa  naar  vi  se  tilbage,  for- 
saavidt som  det  jødiske  Folks  Historie,  betragtet  fra  et 
kristeligt  universelt  Standpunkt,  vinder  almenmenneskelig 
Interesse  og  Betydning.  Fortællinger  som  den  om 
Moses  Selvopofrelse  for  hans  Folk,  om  Ruths  Kjærlig- 
hed  til  hendes  Svigermoder^  om  Davids  Forhold  til 
Savl,  om  Jonathans  Kj ærlighed  til  David  ere  almen- 
menneskelige ideale  Billeder.  Og  selve  de  gammel- 
testamentlige Historieskrivere  indflette  i deres  historiske 
Fremstilling  Reflexioner,  som  gaa  ud  fra,  at  den  Gud, 
som  styrer  Israels  Historie,  ikke  er  nogen  anden  end 
den,  som  ogsaa  styrer  Folkeverdenen,  og  som  er  ret- 
færdig i alle  sine  Veje  og  miskundelig  i alle  sine  Gjer- 
ninger  (Ps.  145,  17).  I samme  Retning  udtaler  Hamann 
sig  i „En  Kristens  bibelske  Betragtninger “ (Saml.  Vær- 
ker I,  59):  „Dette  Folks  Historie  er  af  større  Vigtighed 
med  Hensyn  til  vor  Religion  end  alle  andre  Folkeslags, 
fordi  Gud  i denne  Nations  Haardnakkethed  har  ladet 

os  se  det  sørgeligste  Billede  paa  vor  fordærvede  Natur, 
og  i hans  Førelser  med  det  de  største  Beviser  paa  hans 
Langmodighed,  Retfærdighed  og  Barmhjærtighed,  kort- 
sagt de  mest  haandgribelige  Aabenbarelser  af  hans  Egen- 
skaber“.  I Mottoet  til  de  „Bibelske  Betragtninger^ 
‘udtaler  han  dette  mere  i Almindelighed,  idet  han  paa 
den  ham  egne,  dybsindige  Maade  siger:  „Enhver  bibelsk 
Historie  er  en  Profeti,  som  gaar  i Opfyldelse  gjennem 
alle  Aarhundreder  og  i ethvert  Menneskes  Sjæl.  Enhver 
Historie  bærer  Menneskets  udtrykte  Billede : et  Legeme, 
som  er  Støv  og  Aske  og  gaar  tilgrunde,  det  synlige 
Bogstav,  men  ogsaa  en  Sjæl,  Guds  Aande,  Livet  og 
Lyset,  som  skinner  i Mørket,  men  ikke  kan  begribes  af 
Mørket.  Den  i Guds  Ord  boende  Aand  aabenbarer  sig 
ligesom  det  evige  Ord  (Logos)  i Tjenerskikkelse, 
bliver  Kjød  og  bor  blandt  os,  fuld  af  Naade  og  Sand- 
hed“. 

Hamann  taler  her  om  den  nedskrevne  Historie,  thi 
det  er  den,  som  indtil  denne  Dag  har  øvet  en  vidt- 
rækkende og  dyb,  sædelig-religiøs  Indflydelse.  Hvorvidt 
Israels  Historie  umiddelbart  har  øvet  Indflydelse  paa 
Hedningene,  er  det  umuligt  for  os  at  vide ; i hvert 
Fald  har  det  kun  været  en  Indflydelse  paa  enkelte, 
en  saadan,  som  ikke  efterlader  sig  verdenshistoriske 
Spor.  Ogsaa  her  springer  det  i Øjnene,  at  Opfyldelsen 
af  det  profetiske  Ord  gaar  gjennem  Kristendommen. 
Thi  da  Hedningene  troende  modtog  den  fra  Israel  ud- 
gaaede  Messias  som  Verdens  Frelser,  da  var  det  Israels 
Historie,  som  medvirkede  dertil,  og  Kirken  saa  siden  i 
den  gammeltestamentlige  Historie  sin  egen  Forhistorie, 
og  udlagde  den  som  Dyds-  og  Trøstespejl  for  sig  selv, 
idet  den  forglemte  Forskjellen  mellem  de  to  Testamen- 
ter. Det  var  de  ved  Evangeliet  om  Messias  vundne 
Hedninger,  som  underkastede  sig  den  israelitiske  Menighed, 
idet  de  bekjendte:  „Kun  hos  dig  er  Gud  og  der  er 
ingen  ydermere^  og : „Alle  mine  Kilder  (Kilderne  til 
min  Oprindelse  og  Erkjendelse)  ere  i dig“  (Jes.  45,  14; 

Ps.  87,  7).  Og  i hele  det  jødiske  Folks  Historie  er  der 
én  Begivenhed,  som  har  lagt  den  varige  Grund  til  Hed- 
ningeverdenens Omvendelse,  og  i Kraft  af  hvilken  denne 
Omvendelse  fortsættes  i Hedningemissionen,  og  det  er, 
som  den  typisk-profetiske  Ps.  22  profeterer.  Evangeliet 
om  Redningen  af  den  store  Lidende,  som  blev  revet  ud 
af  Dødens  Dyb. 


I de  hidtil  behandlede  Udsagn  af  den  hellige  Skrift 
om,  hvorledes  Israel  opfylder  sit  verdenshistoriske  Kald, 
var  der  ikke  Tale  om  Israels  Selvvirksomhed. 
Men  en  tredie  Række  af  Udsagn  gaar  ud  herpaa  og 
taler  først  paa  udvortes  politisk  Vis  om  Overvindelse  af 
Verden  med  Vaabenmagt  i blodig  Krig. 

Besiddelsen  af  Kanaans  Land  i dets  videste  Ud- 
strækning fra  Rhinokolura  i Sydvest  til  Evfrat  i Nordøst 
(1  Mos.  1.5,  18)  og  fra  hinsides  Jordan  til  Middelhavets 
Kyst,  denne  med  iberegnet,  var  lovet  det  fra  Ægypten 
til  Kanaan  vandrende  Folk.  Men  Guds  Befaling  blev 
for  største  Delen  ikke  efterkommet,  og  derfor  blev  hans 
Forjættelse  uopfyldt.  De  Folk,  som  ved  deres  Afguderi, 
særlig  det  gruelige  Menneskeofifer,  havde  sat  Retten  til 
at  bestaa  overstyr,  vedbleve  at  existere,  og  Guds  Folk 
befandt  sig  uden  at  komme  i varig  Besiddelse  af  Fre- 
dens Goder  midt  i fjendtlige  Omgivelser.  Først  ved 
Davids  Sejrvindinger  (2  Sam.  8 — 12)  fik  Riget  det  for- 
jættede Omfang,  som  det  beholdt  under  Salomo,  men 
ikke  efter  ham.  Dog  stille  den  senere  Kongetids  Pro- 
feter med  Henblik  paa  Davids  og  Salomos  Tid  de 
fjendtlige  Nabofolks  fornyede  Underkastelse  i Udsigt  paa 
Grundlag  af  Guds  Befaling  og  Forjættelse  (Obadja  v.  18 
f.;  Jes.  11,  4;  Mika  5,  6 f.).  Der  er  intet  heri,  der 
kan  støde  vor  nytestamentlige  Bevidsthed.  Det  gammel- 

testamentlige  Gudsfolk  førte  ingen  Erobringskrige  som 
Verdensriget;  de  Grænseudvidelser,  som  ere  stillede  i 
Udsigt,  have  deres  retslige  Adkomst  i gamle  Forjættel- 
ser fra  den  patriarkalske  og  mosaiske  Tid,  hvad  Amos 
9,  12  antyder,  idet  han  betegner  de  Folk,  som  skulde 
undertvinges,  som  saadanne,  over  hvilke  fra  Begyndelsen 
Jahves  Navn  var  nævnet,  fordi  de  hørte  med  til  Israels 
Rigsland;  forøvrigt  fuldbyrdedes  i Kampen  mod  dem  kun 
den  nationale  Ret  til  at  give  Forur  ettere  den  fortjente 
Tugtelse  og  den  nationale  Selvopholdelses  Pligt,  at  gjøre 
farlige  Fjender  uskadelige.  Kun  kan  det  vække  Forundring, 
at  man  i ingen  af  disse  Profetier  læser  noget  om,  at  de 
omboende  Folks  Underkastelse  under  Israels  Aag  til- 
sigtede at  føre  dem  ind  under  Israels  Guds  Aag.  Men 
at  saadanne  Udsagn  fattes,  har  sin  gode  Grund.  En 
blodig  Propaganda  er  stik  modsat  Aabenbaringsreli- 
gionens  Aand.  Johannes  Hyrkan  handlede  endnu  for- 
holdsvis humant,  naar  man  tænker  paa  de  mange  for 
Kirken  saa  skjændige  Tvangsomvendelser,  da  han  stil- 
lede Idumæerne  og  Ituræerne  Valget  mellem  at  lade 
sig  omskære  og  leve  efter  den  jødiske  Lov  eller  at  for- 
lade Landet  (Josefos  Ant.  XIII,  9,  1;  11,  3).  Men 
han  havde  intet  gammeltestamentligt  Skriftord  at  paa- 
beraabe  sig  til  Forsvar  for  denne  Forholdsregel. 

Profetierne  om  den  forjættede  Grænseudvidelse  ere 
i den  efterexilske  Tid,  da  det  jødiske  Folk  igjen  blev 
en  Stat  under  egne  Fyrster,  Hasmonæerne,  virkelig  paa 
en  vis  Maade  gaaede  i Opfyldelse:  Judas  tog  Hævn 
over  Ammoniterne,  Johannes  Hyrkan  underkastede  sig  og 
judaiserede  Edomiterne,  Alexander  Jannai  gjorde  Moa- 
biterne  skattepligtige  og  bragte  ogsaa  Asdod  og  Gaza, 
de  gamle  filistæiske  Fyrstebyer,  under  jødisk  Herre- 
dømme. Men  en  videre  bogstavelig  Opfyldelse  er  for 
stedse  umuliggjort,  da  hine  Nabofolk,  som  vare  en  Pæl 
i Israels  Kjød,  efter  de  første  kristne  Aarhundreder 
sporløst  ere  forsvundne  fra  den  historiske  Skueplads. 
Hesekiel,  som  i sin  ideale  Skildring  af  det  fremtidige 

israelitiske  Samfund  lader  Israels  Land  med  Udelukkelse 
af  Landet  hinsides  Jordan  naa  mod  Nord  til  Hamåth 
og  mod  Syd  til  Kådes  og  Rhinokolura,  taler  ikke  et 
Ord  om  Udryddelse  eller  Fordrivelse  af  de  gamle 
Beboere. 

En  anden  Gruppe  af  Profetier  er  Joel  3,  14  ff.; 
Hesek.  Kap.  38—39;  Sak.  9,  14  f.;  12,  3-6;  14,  3. 
Grundtanken  er  her,  at  Guds  Folk  i de  sidste  Tider 
skal  bestormes  af  den  samlede  fjendtlige  Folkeverden^ 
hos  Hesekiel  specielt:  Gog  og  Magog,  men  det  er  her 
ikke  saameget  Israel,  der  sejrrig  slaar  dette  Folkeangreb 
tilbage,  som  Israels  Guds  vidunderlige  Indgriben,  der 
tilintetgjør  de  forenede  Fjender:  Herren  viser  sig  stor 
og  hellig  og  giver  sig  tilkjende  for  alle  Hedningenes 
Øjne,  saa  at  de  erkjende,  at  han  er  Herren  (Ezek.  38,  23). 
Til  denne  Gruppe  af  Profetier  slutter  den  nytestamentlige 
Apokalypse  sig.  Det  antikristelige  Verdensriges  Konger 
skulle  kæmpe  mod  Lammet,  og  Lammet  med  sin  Hær 
skal  sejre,  medens  Babel  falder  (17,  14 — Kap.  19).  Saa 
kommer  et  Aartusinde  med  Sejrens  Ro  og  Herlighed 
for  Guds  Menighed,  efter  hvilket  Satan  igjen  kommer 
løs,  og  Gog  og  Magog  omringe  de  Helliges  Hær;  men 
Guds  Ild  falder  ned  fra  Himlen  og  fortærer  dem  (20,  9). 
Disse  Profetier  ere  eskatologiske  i egentligste  Forstand. 
De  kunne  ikke  anses  for  at  være  opfyldte  ved  Hi- 
storiens hidtidige  Gang.  Naar  altsaa  efter  Aab.  19,  14 
(smign.  Sak.  9,  13;  12,  6)  Guds  og  hans  Salvedes  Me- 
nighed medvirker  i disse  Kampe,  kan  det  hverken  staa 
i Modsigelse  med  Herrens  Ord,  at  hans  Rige  ikke  er  af 
denne  Verden,  eller  med  Pavlus’  Ord,  at  vore  Krigs- 
vaaben  ikke  ere  kjødelige. 

Saa  længe  der  findes  Folkeslag,  og  saa  længe  altsaa 
den  nuværende  Historie  vedvarer,  vil  Krigen  vedblive  at 
være  det  sidste  Middel  til  at  bringe  Stridigheder  mellem 
Folkene  til  Afslutning.  Den  nytestamentlige  Skrift  mod- 
siger ikke  dette,  men  den  har  heller  ingen  Interesse  af 
udtrykkelig  at  sige  det;  den  anerkjender  kun  indirekte 

dette  Ondes  pinlige  Nødvendighed,  idet  den  mener,  at 
Soldaterstanden  kan  forenes  med  en  sand  Religiøsitet  (Luk. 
3,  14;  Matth.  8,  10;  Ap.  Gjern.  10,  1).  Men  det  ny 
Testamentes  Forhold  overfor  Spørgsmaalet  om  Krigen 
bliver  forskjelligt  fra  det  gamle  Testamentes  allerede  der- 
ved, at  Menighed  og  Folk  i dette  falde  sammen,  medens 
i hint  Kirke  og  Stat  ere  væsentlig  forskj ellige.  Staten 

hører  til  Naturens  Rige,  og  dens  Moral  har  sin  Rod  i 
Principet  om  den  sig  selv  hævdende  Retfærdighed;  Kir- 
ken hører  til  Naadens  Rige,  og  dens  Moral  har  sin  Rod 
i Principet  om  den  sig  selv  ofrende  Kjærlighed.  Det  er 
en  Modsigelse  med  Kirkens  Væsen  at  føre  Krig;  det  er 
en  Modsigelse  med  dens  Væsen  at  udbrede  Kristen- 
dommen med  andre  Vaaben  end  Aandens;  det  er  en 
Løgn,  hvorved  den  beskæmmer  sig  selv,  naar  den  i 
Trossager  godkj ender  voldelige  Forholdsregler  af  den 
„verdslige  Arm“.  Men  betragte  vi  et  Folk  som  kristent, 
saa  fremkommer  der  en  Forskjel,  naar  man  stiller  Kir- 
kens og  dens  enkelte  Medlemmers  Rettigheder  og  Pligter 
overfor  det  kristne  Folks  og  dettes  enkelte  Medlemmers 
Rettigheder  og  Pligter.  Det  kristne  Folk  har  som  Folk 
Ret  og  Pligt  til  at  afværge  voldsomme  Angreb  paa  dets 
Bekjendelses  og  Gudstjenestes  Frihed  ved  at  føre  en 
Forsvarskrig;  dette  gjælder  ogsaa,  naar  Folket  selv  er 
spaltet  i Konfessioner,  om  den  Halvdel  af  det,  som  vol- 
delig undertrykkes,  som  f.  Ex.  i Tyskland  Protestanterne, 
der  efter  Luthers  Død  vare  truede  af  Karl  V og  senere 
af  den  katholske  Ligue  og  Ferdinand  II,  og  i Frankrig 
Hugenotterne,  der  efter  Bartholomæusnatten  blev  mor- 
derisk bekæmpede  paa  Liv  og  Død,  hvorimod  den  En- 
kelte, naar  han  er  ude  af  Stand  til  at  forsvare  sig 
selv  i Krigslarmen,  ingen  Ret  har  til  at  sætte  Magt  mod 
Magt,  men  er  forpligtet  til  villigt  at  bære  alle  de  Lidel- 
ser, hans  Bekj endelse  bringer  over  ham,  selv  Martyriet. 
Under  dette  Synspunkt  maa  man  betragte  de  oven- 
omtalte eskatologisk  - apokalyptiske  Profetier,  forsaavidt 

Israel  eller  de  Troendes  Mængde  fremstilles  som  med- 
kæmpende i de  sidste  Religionskrige. 

Men  over  alle  disse  Profetier  hæver  sig  Profetien 
om  Afslutningstiden,  om  Krigens  Ophør,  om  Freds- 
fyrsten, som  lægger  Verden  under  sit  Fredsscepter,  og 
om  den  paradisiske  Fred,  i hvilken  den  nuværende  Verden, 
hvor  Vrede  og  Kjærlighed,  Synd  og  Kaade  ere  blandede, 
vil  vinde  en  evig  Skikkelse  som  en  forklaret  Verden,  i 
hvilken  hellig  Kjærlighed  alene  hersker.  Hvorledes  de 
profeterede  Begivenheder  under  Medvirkning  af  det 
kjødelige  og  aandelige  Israel  en  Gang  ville  afhylle  og 
udvikle  sig,  maa  vort  kortsynede  Blik  overlade  til  Pro- 
fetiens og  Verdenshistoriens  Gud,  om  hvem  hans  Apostel 
siger:  Hvor  uransagelige  ere  hans  Domme,  og  hans  Veje 
usporlige ! 


Der  gives  endnu  et  andet  Svar  paa  Spørgsmaalet 
om,  hvorledes  Israel  ved  Selvvirksomhed  hjælper  med 
til  at  Verdenshistoriens  Maal  kan  naaes.  Her  er  der  ikke 
Tale  om  Magt-  og  Tvangsmidler.  Det  er  Troens  og 
Kjærlighedens  aandelige  Magt,  der  søger  at  give  Folke- 
verdenen  Del  i den  Gudserkjendelse  og  det  Gudssamfund, 
som  blev  skjænket  Israel.  Troen  er  fuldelig  forvisset 
om,  at  Guds  Rige  vil  erobre  alle  Folkeslag  for  sig  og 
forene  dem  i sig,  og  Kjærligheden  vil  gjærne  dele  den 
saliggjørende  Erfaring  af  denne  Guds  Naade  og  Sandhed 
med  alle  Mennesker.  Psalmesamlingen  er  den  Bog,  i 
hvilken  Tro  og  Kjærlighed  i deres  Forhold  til  Folke- 
verdenen  faa  det  mest  fuldtonende  Udtryk.  Loven  er 
overvejende  det  ydre  Livs  Ordning,  Profetien  kaster 
truende  eller  trøstende  Lys  over  Samtidens  Historie  og 
den  Fremtid,  som  den  bærer  i sitSkjød,  menPsalmerne 
ere  Reflexen  af  Lovens  Væsen  og  af  Profetiens  Kjærne 
i de  Troendes  Bønsliv.  Vi  skue  her  ind  i Hjærtet  hos 
den  gamle  Pagts  Troende  og  i det  Inderste  af  den  gamle 

Pagts  Religion,  og  ved  Kristendommens  Forhold  til 
Psalmerne  viser  det  sig  mere  end  ved  dens  Forhold  til 
nogen  anden  gammeltestamentlig  Bog,  at  den  aaben- 
barede  Religion  er  én,  og  at  Maalet  for  dens  Tro,  Haab 
og  Længsel  er  et  og  det  samme. 

Missionsaand  og  Missionsdrift  udtales  i Psalmerne 
paa  tredobbelt  Vis.  Først  i Opfordringen  til  at  udbrede 
Kundskab  om  og  Erkj endelse  af  den  ene  sande  Gud 
blandt  Hedningene.  Opfordringen  rettes  til  alle,  som 
høre  til  Israel  og.  derfor  kjende  denne  Gud  af  hans 
Vidnesbyrd  om  sig  selv  i Ord  og  Historie.  David  giver 
Tonen  an  i Ps.  9.  12:  Kundgjører  blandt  Folkene  hans 
Gjerninger,  hvilket  klinger  igjen  hos  Jesaja  12.  4 og 
senere  (Ps.  105.  1 og  derfra  i IKrøn.  16,  8):  Forkynder 
blandt  Folkene  hans  Gjerninger.  Ps.  96,  som  i devtero- 
jesajansk  Stil  priser  Guds  Riges  Fuldendelse,  siger  med 
andre  Ord:  Fortæller  blandt  Hedningene  hans  Herlighed 
(Vers  3 og  derfra  i 1 Krøn.  16,  24)  og:  Siger  blandt  Hed- 
ningene: Herren  er  Konge  (Vers  10).  Et  femte  Udtryk 
for  Opfordringen  er:  „Lader  høre“,  nemlig  som  Themaet 
hos  Jesaja  (48,  20)  og  Jeremja  (31,  7;  50,  2)  lyder. 
Guds  Folks  Forløsning  fra  det  babyloniske  Fangenskab. 
Hvorledes  det,  som  skal  forkyndes,  end  nærmere  bestemmes 
— altid  drejer  det  sig  om  at  udbrede  Aabenbaringens  Guds 
Ære.  De  Fromme  — saaledes  udtrykkes  Missionstanken 
i Ps.  145,  10 — 12  — sætte  Bekjendelsen  af  Guds  Magt 
og  Naade  som  deres  Opgave,  forat  Kundskaben  om 
Guds  vældige  Gjerninger  og  hans  Riges  straalende  Her- 
lighed endelig  kan  blive  Menneskehedens  Fælleseje. 

Men  undertiden  rettes  Opfordringen  ikke  til  Guds 
Folk,  men  af  dette  til  den  samlede  Folkeverden,  om  at 
istemme  Lovprisningen  af  Israels  Gud.  Ogsaa  her  giver 
en  Psalme,  som  bærer  Davids  Navn,  Tonen  an,  nemlig 
den  i Deboras  Stil  skrevne  Ps.  68,  hvis  33.  Vers  lyder: 
I Riger  paa  Jorden!  synger  for  Gud,  lovsynger  Herren! 
Ligesaa  Korakiden  i Ps.  47:  „Alle  Folkeslag!  klapper  i 

Haand,  jubler  for  Gud  med  frydefuld  Røst.  Thi  Herren, 
den  Højeste,  er  forfærdelig,  en  stor  Konge  over  al 
Jorden. “ Paa  lignende  Vis  opfordre  Ps.  96;  98;  100 
den  hele  Jord  til  at  lovprise  Herren;  den  mindste  af 
Psalmerne,  Ps.  117,  er  en  saadan  manende  Stemme  fra 
Israel:  „Lover  Herren,  alle  Hedninger,  priser  ham  alle 
Folkestammer!  Thi  hans  Miskundhed  har  været  mægtig 
over  os,  og  Herrens  Sandhed  er  evindelig.  Halleluja !“ 
At  dette  Raab  skulde  komme  vidtud  blandt  Folkene, 
kan  Psalmisten  ikke  vente,  og  dog  tror  han  ikke  at  tale 
hen  i Vejret;  thi  hvad  han  ønsker  fremmet,  er  Guds 
Raad slutning,  og  denne  Raadslutning  kan  ikke  forblive 
uopfyldt,  og  Længslen,  Medfølelsen,  Bønnen,  Troen,  som 
forestiller  sig  Guds  Frelsesværk  fuldendt,  og  Kjærlig- 
heden,  som  ønsker  denne  Fuldendelse,  ere  virksomme, 
af  Gud  villede  Faktorer  til  at  hidføre  den  frelseshistoriske 
Afslutning.  Beundringsværdig  er  i saadanne  Opfordringer 
den  Troens  og  Kj ærlighedens  Magt,  som  giver  dem 
Vinger.  Det  forholder  sig  paa  lignende  Vis  med  Op- 
fordringen til  at  lægge  Mærke  til  Guds  vældige  Gjer- 
ninger,  som  Profeterne  (f.  Ex.  Jesaja  8,  9:  Mærker  eder 
det,  alle  I Jordens  fjærne  Lande)  fra  deres  Varde  raabe 
ind  i Folkeverdenen.  Men  det  er  umuligt  andet  end, 
at  vi  herved  komme  til  at  tænke  paa  de  Spørgsmaal, 
som  Pavlus  fremsætter  i Rom.  10,  14  f.:  „Hvorledes 
skulle  de  vel  paakalde  den,  paa  hvem  de  ikke  have 
troet?  men  hvorledes  skulle  de  tro  paa  den,  om  hvem 
de  ikke  have  hørt?  men  hvorledes  skulle  de  høre,  uden 
der  er  Nogen,  som  prædiker?  men  hvorledes  skal  Nogen 
prædike,  dersom  de  ikke  blive  udsendte  ?“  Naar  vi  høre 
den  korakidiske  Digter,  som  i Ps.  49  optræder  som  Vis- 
domsdigter, begynde  med:  „Hører  dette,  alle  Folkeslag, 
vender  eders  Øren  hid,  alle  Verdens  Indbyggere saa 
vender  han  sig  til  en  Tilhørerkreds,  som  han  kun  i 
Aanden  har  foran  sig,  og  som  hans  Forkyndelse  i Virke- 
ligheden ikke  naar.  Men  vi  tør  tro,  at  han  er  besjælet 
af  Haabet  om,  at  hans  Digt  dog,  idet  det  lever  udøde- 

ligt,  skal  naa  til  de  Tiltalte,  og  da  hører  hans  Raab  op 
at  være  en  oratorisk  Overdrivelse. 

Men  findes  der  ikke  ogsaa  Steder,  hvor  den  Enkelte 
udtaler  som  sit  Forehavende  at  træde  i personligt  For- 
hold til  Hedningene  og  at  forkynde  dem  Israels  Guds 
Overhøjhed  og  Frelse?  Ganske  vist,  men  denne  tredie 
Gruppe  af  Skriftsteder  er  forsvindende  lille;  jeg  kjender 
kun  to  saadanne,  nemlig  Ps.  18,  50:  Derfor  vil  jeg  be- 
kjende  Dig  blandt  Hedningene,  Herre  og  lovsynge  Dit 
Navn,  og  57,  10:  Jeg  vil  takke  Dig  blandt  Folkene, 
Herre,  jeg  vil  lege  paa  Harpe  for  Dig  blandt  Folke- 
stammer. Ellers  indskrænkes  overalt  Forsættet  om  at 
aflægge  Vidnesbyrd  om  Herren  til  Kredsen  af  Lands- 
mænd (9,  15;  22,  23;  40,  10;  66,  16);  kun  i hine  to 
davidiske  Psalmer  gjennembryder  Trangen  til  en  personlig 
Forkynden  den  nationale  Skranke,  og  maaske  skal  man 
tænke  paa  saadanne  Beslutninger  og  Løfter  af  David, 
naar  Gud  ved  sin  Profet  Jes.  55,  4 siger  om  ham:  „Se, 
jeg  har  sat  ham  til  et  Vidne  for  Folk,  til  en  Fyrste  og 
til  en  Hersker  over  Folkeslag.  “ Han  har  overvundet 
dem  ikke  alene  ved  blodig  Krig,  men  ogsaa  ved  sit 
Vidnesbyrds  Magt.  Men  at  bekræfte  dette  af  Davids 
Livs  Historie  formaa  vi  ikke.  Det,  hvortil  Guds  Aand 
drev  David,  opfyldtes  først  efter  hans  Død,  af  den  David, 
der  blev  ved  at  leve  i sine  Psalmer  og  at  vinde  Hjærter 
ved  dem. 


Vi  maa  antage,  at  det  ikke  i Aarhundrederne  før  Land- 
flygtigheden har  manglet  paa  fromme  Israeliter,  som  i Ihu- 
kommelse af  deres  Verdenskald  aflagde  Vidnesbyrd  om 
Aabenbaringens  Gud,  naar  de  kom  i Berøring  med  Hed- 
ninger, — det  modsatte  er  utænkeligt,  og  dog  kunne  vi 
kun  sparsomt  bevise  denne  Forudsætning.  Kvinden  fra 
Sarepta,  til  hvem  Elia  1 Kong.  17,  8 ff.  bliver  henvist. 

Og  som  dog  vel  maa  have  været  en  kanaanæisk  Hedning, 
henrives  ved  det,  hun  oplever  ved  Omgangen  med  ham, 
til  den  Bekjendelse:  „Nu  véd  jeg  dette,  at  du  er  en 
Guds  Mand,  og  at  Herrens  Ord  i din  Mund  er  Sandhed.^ 
Og  den  lille  fangne  israelitiske  Pige,  som  efter  2 Kong. 
Kap.  5 faar  den  syriske  Hærfører  Naeman  til  at  søge 
Helbredelse  for  sin  Spedalskhed  hos  Samarias  Profet, 
Elisa,  bliver  Redskabet  til  hans  Omvendelse;  thi  efterat 
han  er  bleven  helbredt,  bekjender  han:  „Se,  jeg  véd,  at 
der  er  ikke  en  Gud  paa  alJorden  uden  i Israel !“  Men 
at  dette  skulde  ske,  var  i begge  disse  Tilfælde  ikke 
egentlig  tilsigtet;  thi  Elias  Sendelse  til  Sarepta  havde 
til  Hensigt  at  beskytte  ham  mod  Hungersnød,  og  den 
israelitiske  Piges  Raad  tilsigtede  at  befri  hendes  Herre 
fra  den  tilsyneladende  uhelbredelige  Sygdom.  Paa  lig- 
nende Vis  forholder  det  sig  med  den  Rejse  til  Damaskus, 
som  bliver  paalagt  Elia  1 Kong.  19,  15,  men  som  Elisa 
udfører.  Ogsaa  her  drejer  det  sig  om  et  udvortes  prak- 
tisk Formaal:  Tronfølgen  dér;  med  Graad  forkynder 
Elisa  2 Kong.  8,  10 — 13  Hasael,  at  han  skal  blive  Ben- 
hadads  Efterfølger,  men  tillige  Israels  Svøbe.  Rigtig- 
nok er  denne  Indblanding  i det  damaskeniske  Syriens 
indre  Anliggender  i og  for  sig  gaadefuld  og  fuldstændig 
ubegribelig,  naar  Sendeisen  ikke  havde  det  højere  For- 
maal, at  vise  Israels  Gud  som  Herre  over  det  nær- 
værende og  det  fremtidige,  som  Verdenshistoriens  og 
Profetiens  Gud  — thi  Elisa  siger  til  Hasael:  „Jahve 
har  ladet  mig  se  dig  som  Konge  over  Aram“  — men 
dette  Motiv  til  Udsendelsen,  som  man  maa  slutte  sig 
til,  bliver  ikke  udtalt. 

Kun  Jonas  Udsendelse  til  Ninive  har  udtrykkelig 
Mission  til  Formaal.  „Gjør  Dig  rede“  — saaledes  lyder 
den  guddommelige  Befaling  — „gak  til  Ninive,  den  store 
Stad,  og  raab  over  den;  thi  deres  Ondskab  er  steget 
op  for  mit  Ansigt.^  Han  skal  drage  til  den  store  he- 
denske Stad,  ikke  for  at  forkynde  den  den  uigjenkalde- 
lige  Dom,  men  den  truende  Dom,  forat  den  kunde  und- 

gaa  den  ved  at  gjøre  Bod.  Ellers  raabe  Profeterne 
deres  Profetier  over  Folkene  fra  deres  hjemlige  Varde 
ud  i det  fjærne;  men  her  skal  Profeten  tage  sit  Stade 
midt  i Hedningeverdenen  og  prædike  for  Hedningene, 
d.  V.  s.  mane  dem  truende  og  advarende  til  Bod.  Saa- 
ledes  forstod  Jona  selv  Befalingen;  thi  han  drager  til 
Joppe  og  tinger  sig  ombord  paa  en  Tarsisfarer;  han 
skal  mod  Nordøst,  men  sejler  mod  Sydvest  — det  ses 
tydeligt,  hvilken  diametral  Modsætning  der  er  mellem 
Guds  Befaling  og  hans  Hjærtes  Følelser.  At  han  skal 
prædike  Bod  for  Hedningene  og  altsaa  skal  betragte 
Hedningene  som  ligeberettigede  med  Israel  til  Frelsen 
— denne  Tanke  kan  han  ikke  udholde. 

Hvorledes  kan  dette  forenes  med,  at  der  i Psal- 
merne  og  paa  andre  Steder  træder  en  fra  Tro  stam- 
mende og  af  Haab  besjælet  Kjærlighed  frem,  som  søger 
at  drage  Hedningene  ind  til  Fællesskab  med  Israel  i 
Frelsens  Besiddelse?  Jonas  egen  Psalme  (Kap.  2)  viser 
jo,  hvor  hjemme  han  var  i den  davidiske  Psalmesamling. 
At  han  dog  alligevel  søgte  at  unddrage  sig  Guds  Be- 
faling, kan  kun  forklares  deraf,  at  denne  simpelthen  lød 
paa,  at  han  skulde  prædike  Bod  for  dem,  altsaa  bringe 
dem  Frelsen,  den  de  egentlig  skulde  komme  og  søge  hos 
Israel.  Hvis  Befalingen  havde  lydt:  Baab  til  Ninive,  at 
det  skal  vende  sig  til  Israels  Gud  og  denne  Guds  Folk, 
saa  var  han  ikke  flygtet.  Han  knurrer  endnu,  da 
han,  vidunderlig  bevaret  af  Gud  for  sin  Mission,  har 
bevirket  ved  sin  Prædiken,  at  Niniviterne  tro  paa  Gud 
og  gjøre  Bod  og  derved  ophæve  Dommen  over  sig; 
endnu  paa  dette  Tidspunkt  ærgrer  han  sig,  og  hvorfor 
vel,  uden  fordi  det  nu  er  kommet  saaledes,  som  han  fra 
første  Færd  har  tænkt:  Gud  vil  tage  sin  Trusel  tilbage 
og  lade  Naade  gaa  for  Bet.  Saaledes  bekjender  han 
selv  4,  2 — men  den  egentlige  Brod  for  hans  israelitiske 
Selvfølelse  ligger  deri,  at  det  nu  kommer  for  Lyset,  at 
der  af  Hedningene  kræves  Tro  og  Bod  og  intet  andet,  og 
at  det  derved  bliver  aabenbart,  at  Vejen  til  Naaden  ikke 

med  Nødvendighed  fører  Underkastelse  under  Israels 
nationale  Lov  med  sig.  Hans  Uvilje  er  nær  beslægtet 
med  den  Forfærdelse,  som  efter  Ap.  Gjern.  10,  45  greb 
de  Troende  af  Omskærelsen,  da  den  Hellig-Aands  Gave 
kom  over  Kornelius  og  hans  Hus.  Han  anede,  at  Frel- 
sen vilde  gaa  tabt  for  Israel  i samme  Maal,  som  den 
brød  Nationalitetens  Skranke.  Ved  Hedningenes  An- 
tagelse træder  Israels  Tab  af  Sønnekaaret  frem  for  hans 
Seerblik,  og  det  er  den  dybeste  Grund  til  hans  bitre 
Uvilje. 

Til  Kongens  og  Folkets  Bod  i Ninive  svarer  de 
hedenske  Sømænds  Opførsel  i Bogens  Indgang;  allerede 
her  bliver  Hedningenes  Modtagelighed  for  Frelsen  stillet 
den  nationalt  sneversynede  Profet  for  Øje!  Thi  efter  at 
Jona  har  givet  sig  tilkjende  for  dem,  opbyde  de  ikke 
alene  alt  for  at  frelse  Jahves  Profet,  men  blive  grebne 
af  Rædsel  for  Jahve,  begynde  at  bede  til  ham,  ofre  og 
aflægge  Løfter.  Det  er  en  og  samme  Ide,  som  i første 
og  tredie  Del  af  Bogen  (Kap.  1 og  3 — 4)  kommer  til 
historisk  Fremstilling,  og  som  bliver  gjort  Profeten  ind- 
lysende ved  Kikajon  d.  v.  s.  den  hurtigt  opvoxede  og 
hurtigt  visnede  Ricinusplante : „Du  ynkes  over  den  Kikajon, 
som  du  ikke  har  arbejdet  for  og  ej  faaet  til  at  voxe, 
det,  som  blev  til  paa  een  Nat  og  blev  ødelagt  paa  een 
Nat;  og  jeg  skulde  ikke  ynkes  over  Ninive,  den  store 
Stad,  i hvilken  der  er  mange  flere  end  tolv  Gange  ti 
tusinde  Mennesker,  som  ikke  vide  Forskjel  paa  Højre  og 
Venstre,  og  mange  Dyr?“  Altsaa  — vil  dette  Gudsord 
sige  — Hedningeverdenen  er  Gjenstand  for  guddomme- 
ligt Arbejde  og  Pleje,  Forsyn  og  Opdragelse,  og  ikke  en 
Gang  Kvæg,  end  sige  Mennesker  ere  udelukkede  fra 
Guds  barmhjærtige  Omsorg. 

Ogsaa  den  mellemste  anden  Del  af  Bogen  er  af 
væsentlig  Betydning  for  Bogens  Ide.  Ligesom  Profeten 
i den  første  og  tredie  Del  erfarer,  at  Herrens  Vidnes- 
byrd og  hans  Ords  Prædiken  overfor  Hedningene  aldeles 
ikke  er  en  forgjæves  Sag,  saaledes  fortæller  den  mellemste 

Del,  hvorledes  Profeten,  som  tilsyneladende  var  tabt  for 
sit  Kald,  dog  ved  Guds  vidunderlige  Indgriben  bliver 
bevaret  for  samme.  Hans  Vej  til  Hedningene  gaar 
gjennem  Graven  i Fiskens  Bug.  Som  et  Under  for  sig 
selv  og  for  Niniviterne  drager  han  prædikende  gjennem 
den  hedenske  Stad.  Han  er  en  Type  for  Jesus,  hvis 
Vej  til  Hellenerne  gaar  gjennem  Graven  i Jordens  Dyb, 
dog  med  den  Forskjel,  at  den  gammeltestamentlige  Pro- 
fet blev  bragt  i Graven  ved  sin  egen  sneversynede  Jøde- 
dom, medens  den,  som  er  hans  Modbillede,  blev  bragt 
derned  ved  Farisæernes  og  det  fanatiserede  Folks  snever- 
synede Jødedom. 

Denne  lille  Bog,  som  tager  det  saa  haandfast  al- 
vorligt med  den  guddommelige  Naades  Almindelighed, 
er  i det  gamle  Testamente  som  et  himmelfaldent  Kle- 
nodie. Den  er  en  Retfærdiggjørelse  fra  Israels  Gud 
mod  den  Miskjendelse,  at  han  skulde  være  Jødernes 
exclusive  National-Gud.  Den  slaar  paa  samme  Tid  den 
hedenske  og  den  moderne  rationalistiske  Forestilling 
om  Israels  Gud  til  Jorden.  Den  er  en  guddommelig 
Æresoprejsning  for  Hedningene  overfor  al  nationalstolt 
jødisk  Indbilskhed.  Denne  Bog  af  Jona,  hvis  Navn  be- 
tyder Due,  er  som  en  fra  Israel  udsendt  Due,  der  brin- 
ger Hedningene  Fredens  Olj egren. 

Den  tier  med  beundringsværdig  Tilbageholdenhed 
om  den  Virkning,  som  de  guddommelige  Frelsesmidler 
have  øvet  paa  Profeten.  Men  hvis  de  ikke  havde  haft 
den  tilsigtede  Virkning,  vilde  Bogen  overhovedet  ikke 
være  bleven  skrevet.  Og  selv  om  vi  ikke  kunne  eftervise 
Virkningen  af  Guds  opdragende  Gjerning  paa  Jona  selv, 
vil  man  dog  kunne  paavise  Eftervirkninger  af  denne  for- 
underlige Bog  i den  følgende  Tids  Literatur. 

„Profeten  staar,  Apostlen  gaar“,  siger  Paulus  Cassel 
sindrigt  og  træffende.  Gaar  ud  i Alverden!  siger  Kri- 
stus  til  Apostlene,  og  de  gik.  Men  blandt  det  gamle 
Testamentes  Profeter  er  Jona  den  eneste,  som  er  gaaet, 
og  det  endda  ikke  frivilligt,  men  ved  Tvang  fra  Guds 
Side.  Just  paa  Grund  af  denne  Ubevægelighed  hos 
Profeterne  finder  man  intetsteds  i det  gamle  Testamente 
en  Fremtidsskildring  af  en  Profet,  som  gaar  ud  blandt 
Hedningene  og  vinder  dem  for  den  sande  Religion. 

Paa  samme  Maade  forholder  det  sig  med  Kongens 
og  Præstens  Skikkelser.  Israels  Folk  har  haft  Konger, 
som  lod  det  være  sig  magtpaaliggende  at  udbrede  den 
rette  Gudsdyrkelse,  men  dog  kun  idet  de  med  dette  Formaal 
for  Øje  som  Josafat  (2  Krøn.  19,  4)  og  Josia  (2  Krøn. 
34,  7)  berejste  deres  Land.  Og  i den  Kommission,  som 
Josafat  afsendte,  for  at  den  skulde  drage  gjennem  Judas 
Stæder  og  undervise  Folket  i den  aabenbarede  Religion, 
var  der  vel  ogsaa  Leviter  og  Præster  (2Krøn.  17,  7 — 9), 
men  det  er  det  eneste  Tilfælde,  hvor  Præster  forekomme 
som  vandrende  Lærere;  ellers  viser  det  sig  overalt,  at 
Præstens  Virksomhed,  d.  v.  s.  hans  Lærervirksomhed, 
er  bunden  til  hans  Guds  Hus  midt  i Folket. 

Som  vi  have  set,  manglede  det  ikke  hos  de  gammel- 
testamentlige Troende  paa  Erkj endelse  af  den  Pligt 
at  skulle  prædike  Guds  Ord  for  Hedningene.  Men  hver- 
ken i Profetens  eller  Kongens  Kaldsstilling  laa  der 
noget,  hvorved  der  kunde  vindes  en  Forestilling  om,  at 
denne  Pligt  burde  udføres,  at  denne  Ide  burde  omsæt- 
tes i historisk  Virkelighed.  Landflygtigheden  gav  Stødet  til 
dette  Fremskridt,  og  i anden  Del  af  JesajasBog  er  det 
kommet  til  Udførelse.  Om  en  anden  Konge  over  Israel 
end  Jahve  er  her  ikke  Tale  (41,  21;  43,  15;  44,  6), 
heller  ikke  om  Messias  som  Konge,  medens  Jeremja  og 
Hesekiel,  som  endnu  havde  Judas  og  det  davidiske  Dyna- 
stis Katastrofe  i frisk  Erindring,  overbyde  hinanden  i 
Profetier  om  den  anden  David.  Om  Præsterne  læse  vi 
kun  (43,  28)  det  tilbageskuende  Ord  af  Herren:  „Jeg 

vanhelligede  de  hellige  Fyrster‘‘,  og  over  Profeterne  den 
klagende  Dadel  (56,  10):  „Alle  hans  Vægtere  ere  blinde, 
de  vide  intet.“  Folket,  som  manglede  den  hidtilværende 
theokratiske  og  Frelsen  formidlende  Repræsentation,  er 
vist  tilbage  til  sig  selv,  og  den  store  med  Jesajas  Aand 
fyldte  Profet,  som  har  forfattet  Talerne  til  de  Landflygtige 
Jes.  Kap.  40 — 66,  var  det  givet,  ud  fra  Israels  Ad- 
spredelse i Hedningeverdenen  at  gjennemskue  dets  frel- 
seshistoriske Bestemmelse  i nye,  store  Sammenhænge. 
Israel  skal,  som  Begyndelsen  af  den  sinaitiske  Lovgiv- 
ning siger,  være  et  Kongerige  af  Præster  (2  Mos.  19,  6). 
Til  denne  Tanke  om  Israel  som  Midlerfolket  vender 
de  Landflygtiges  Profet  tilbage.  Ligesom  Mennesket  kun 
naar  til  et  højere  Trin  i Tilværelsen  ved  at  gaa  tilbage 
til  det  første  Stadium,  dets  Udspring  fra  Jordens  Støv, 
saaledes  synes  Messiastanken  i Jes.  Kap.  40 — 66  ligesom 
at  være  gaaet  tilbage  til  dens  oprindelige  Kaos:  fra 
Folkets  brede  Basis  opstaar  den  paany  i fornyet,  gjen- 
født  Skikkelse.  Det  er  Folket,  hvem  Herren  55,  3 — 5 
tilbyder  en  ny  Pagt,  som  er  Virkeliggjørelsen  af  de 
urokkelige  guddommelige  Forjættelser,  der  ere  givne 
David:  Det  politiske  Messiasbillede  er  opgivet.  Israels 

Gjenopstandelse  og  Verdens  aandelige  Fornyelse  staar 
som  et  Haab  for  den  Kjærne  af  Folket,  der  i Sandhed 
er  Jahves  Tjener,  og  hvis  frelsende  Midlerkald  har  sit 
Toppunkt  i En,  som  paa  fuldkommen  og  afsluttende 
Maade  fuldbringer,  hvad  der  er  Maalet  for  den  gud- 
dommelige Frelsesraadslutning.  Det  ensidige  Kongeideal 
er  taget  tilbage  og  sammensmeltet  med  Tanken  om  Folket, 
der  var  kaldet  til  at  \ære  Bærer  af  og  Midler  for  Frel- 
sen, og  denne  Tanke  bliver  Støbeformen  for  et  nyt  aande- 
ligt  Messiasbillede,  som  forener  alle  det  gamles  ufor- 
gængelige Bestanddele  i sig. 

Profeter,  Præster  og  Konger  ere  fremgaaede  af 
Israel,  det  bærer  altsaa  alle  tre  formidlende  Embeder  i 
potenseret  Form  i sig,  og  det  kaldes  Jahves  Tjener  som 
det  Folk,  der  er  kaldet  til  en  profetisk-præstelig-kongelig 

Tjeneste,  ikke  blot  til  Bedste  for  sig  selv,  men  for  den 
hele  Menneskehed;  thi  Guds  naadige  Vilje  omfatter  alle 
Folk,  og  Israel  skal  hjælpe  med  til  Virkeliggjørelsen  af 
denne  naadige  Vilje.  Det  er  Profet-,  Præste- og  Konge- 
folket og  derfor  Messiasfolket.  Men  Profeten  staar,  og 
Apostlen  gaar.  Derfor  se  vi,  at  det  profetiske  Embede 
efter  at  være  ført  tilbage  til  Folkets  Ide  igjen  gaar  frem 
deraf  som  det  apostoliske  Embede.  Israel  modtager  en 
ny  Lov  — den  som  er  profeteret  af  Jesaja  2,3b  — og 
skaffer  den  Anerkj  endelse  i Hedninge  verdenen.  Det  er 
et  Apostelfolk,  i højere  Forstand  end  Jona,  hvis  Bog 
følger  efter  Obadja,  et  „Bud,  som  er  udsendt  blandt 
Hedningenet. 

Vel  er  Folkets  Masse  ikke  paa  Højde  med  denne 
Tanke,  utro  mod  Herren  og  uskikket  til  denne  midiende 
Mission,  blind,  skjønt  de  have  Øjne,  og  døv,  skjønt  de 
have  Øren  Jes.  43,  8,  saa  at  Herren  maa  klage  42,  19: 
„Hvo  er  blind,  naar  det  ikke  er  min  Tjener,  og  døv 
som  den,  jeg  udsendte  som  mit  Bud!“  Men  der  findes 
dog  ogsaa  saadanne,  som  ikke  blot  paa  udvortes  Maade 
tilhøre  dette  Folk  med  en  saa  høj  Bestemmelse,  men 
virkelig  tjene  Frelsens  Gud  i Frygt  og  Bekjendelse  trods 
det  Fjendskab,  som  træder  dem  i Møde.  Om  dette 
Israel,  som  er  Israel  ikke  blot  af  Navn,  men  efter  sin 
Aand,  gjælde  saa  dybe  og  indtrængende  Ord  som  44,  2 : 
„Frygt  ikke,  min  Tjener  Jakob!  og  du  Jeschurun,  som 
jeg  udvalgtelt  Efter  sit  Væsen  betegnes  det  i 51,  7 : 
„Hører  mig.  I,  som  kjende  Retfærdighed,  du  Folk,  i 
hvis  Hjerte  min  Lov  erlt  Og  ved  denne  indre  Kreds  i 
Israel  bliver  Begrebet  af  Jahves  Tjener  ikke  staaende: 
fra  dette  Kollektiv  af  det  sande  ^Israel  trækker  det  sig 
endnu  snevrere  sammen  til  et  personligt  Centrum,  til  en 
Enkelt,  som  er  Israel  i højeste  Potens  49,  3,  den  fuld- 
komne Virkeliggjørelse  af  det,  som  Israel  skal  være,  og 
af  det,  som  det  skal  yde  49,  6:  „Jeg  satte  dig  til  en 
Folkepagt,  til  Lys  for  Hedningene “ d.  v.  s.  til  Midler 
for  en  ny  Pagt  mellem  Israel  og  Israels  Gud  og  derud- 

fra  til  Frelsens  Lys  for  den  afguderiske  Hedningeverden. 
I ham  har  Israels  profeti sk-præstelig-kongelige  Bestem- 
melse sit  Toppunkt,  i ham  faar  Israel  som  Apostelfolk 
sin  højeste  Personifikation,  han  er  den  fra  Gud  Sendte 
1 eminenteste  Forstand,  som  han  selv  siger  48,  16:  „Og 
nu  har  den  Herre,  Herre  sendt  mig  og  sin  Aand“,  og 
61,  1:  „Den  Herre,  Herres  Aand  er  over  mig,  derfor 
har  Herren  salvet  mig,  til  at  kundgjøre  et  godt  Budskab 
for  de  Fattige. “ Han  er  bestemt  til  at  blive  Guds 
Frelse  indtil  Jordens  Ende  49,  6,  altsaa  Verdens  Frel- 
ser, og  han  bliver  det,  idet  han  ikke  under  sig  Ro  eller 
Rast,  førend  han  har  kundgjort  den  guddommelige  Ret 
d.  V.  s.  den  sande  Religion  over  hele  Jorden  — og  Hed- 
ningenes Anelse  og  Længsel  kommer  ham  i Møde:  „"^aa 
hans  Lov  vente  Øer“  42,  4. 

Paa  hvem  andre  passer  dette  profetiske  Billede  end 
paa  Jesus,  vor  fra  Juda  udgangne  Herre  THebr.  7,  14), 
vor  Bekjendelses  Apostel  og  Ypperstepræst  (3,1)?  Som 
Modbillede  til  Jona,  idet  han  var  3 Dage  i Jordens 
Skjød,  har  han,  den  Opstandne,  vendt  sig  med  sin  Præ- 
diken om  den  ny  Pagt,  som  han  har  beseglet  med  sit 
Blod,  til  Hedningene  gjennem  sine  Apostle,  der  over- 
føre, hvad  der  oprindelig  gjælder  ham,  paa  sig  selv,  idet 
de  Ap.  Gjern.  13,  47  sige:  „Thi  saaledes  har  Herren 
befalet  os:  Jeg  har  sat  dig  til  Hedningenes  Lys,  at  du 
skal  være  til  Saliggjørelse  indtil  Jordens  Ende.“  I ham, 
Israels  Søn,  og  i hans  Apostle,  Israels  Sønner,  er  Israels 
Kald  som  Apostelfolket  kommet  til  fuldt  Gjennembrud. 
Om  man  paa  de  paagjældende  Steder  vil  opfatte  Guds 
Tjener  kollektivt  eller  personligt  — det  gjør  intet  til 
Sagen,  Israels  Historie  viser  ikke  nogen  anden  Opfyldelse 
af  det  profeterede  end  den,  som  er  givet  i ham.  En 
anden,  endnu  fremtidig,  Opfyldelse,  som  skulde  overgaa 
den,  der  er  givet  i ham,  er  utænkelig. 

Det  Spørgsmaal  paatrænger  sig  nu,  om  der  i Israels 
førkristelige  Historie  lader  sig  paavise  praktiske  Virk- 
ninger af  det  ideale  Billede,  som  af  Profetien  var  givet 
i Herrens  Tjener.  Ogsaa  dér,  hvor  „Herrens  Tjener“ 
kaldes  den  Ene,  i hvem  Israels  Apostelkald  har  sit  Top- 
punkt, er  denne  Ene  dog  Ideal  for  hele  Israel,  hvis 
Apostelkald  ikke  hviler,  før  dette  Toppunkt  naas,  lige- 
som det  heller  ikke  udslukkes,  efter  at  det  er  naaet.  De 
Landflygtiges  Tilbagevandringer  til  Fædrelandet  begyndte 
536  under  Kyros.  En  talrig  Diaspora,  som  til  Forskjel 
fra  de  assyriske  Exulanter,  der  tabte  sig  i Hedninge- 
verdenen, holdt  fast  ved  Eehgionen  og  saaledes  bevarede 
sin  Nationalitet,  blev  tilbage  i alle  Lande.  Mellem  536 
og  Kristendommens  Begyndelse  ligger  et  halvt  Aar- 
tusindes  lange  Tidsrum.  Har  det  jødiske  Folk  i denne 
lange  Tid  i sit  Hjem  og  i det  Fremmede,  ihukommende 
Israels  Apostelkald,  øvet  Indflydelse  paa  Hedningene 
for  at  drage  dem  over  til  den  ene,  hellige  Guds  Re- 
ligion? 

I alle  tre  efterexilske  Profetskrifter  finde  vi  den 
sikre  Forventning  udtalt,  at  den  samlede  Folkeverden 
skal  slutte  sig  til  Israel  i Tilbedelse  af  den  ene  Gud, 
hvis  Centralhelligdom  er  Templet  i Jerusalem;  men  der 
findes  intet  Opraab  til  ved  Bekj endelse  og  Prædiken  at 
arbejde  hen  mod  dette  Maal.  Men  det  maa  dog  i den 
exilske  Tid  være  sket,  thi  Tilbagevandriugerne  under 
Serubabel-Josua  og  Esra  og  Fuldmagterne,  som  bleve 
givne  Nehemja,  ere  foranledigede  af  en  overfor  det  jø- 
diske Folk  og  deres  Religion  gunstig  Stemning  hos  de 
persiske  Konger,  som  ikke  kan  tænkes  fremkommet  paa 
anden  Maade  end  ved  Bekjendelse.  Daniel  og  de  to 
andre,  som  med  ham  bleve  kastede  i Ildovnen,  ere  saa- 
danne  Bekjendere;  men  deres  Bekjendelse  har  ligesom 
Konfessorernes  og  Martyrernes  i den  selevkidiske  Tid 
udelukkende  Karakteren  af  en  passiv  Modstand,  som  er 
rede  til  at  dø  for  den  ene,  sande  Gud  og  hans  Lov.  En 
egentlig  Opfyldelse  af  Missionspligten  foreligger  her  ikke. 

Og  endnu  mindre  falder  den  voldsomme  Propaganda 
under  Johannes  Hyrkan,  som  paatvang  Idumæerne  og 
Ituræerne  Jødedommen,  ind  under  dette  Synspunkt;  thi 
det  i Jes.  Kap.  2 opstillede  apostolske  Ideal  kj ender 
ingen  andre  overvindende  Magter  end  Aanden,  Ordet  og 
Kjærligheden. 

Idet  vi  se  os  om  efter  en  saadan  Missionsvirksom- 
hed, falder  vort  Blik  paa  den  rige,  palæstinensisk-  og 
hellenistisk-jødiske  Literatur  fra  de  førkristelige  Aarhun- 
dreder.  De  fleste  af  de  Skrifter,  som  høre  til  denne  Literatur, 
saavel  de  oprindelig  hebraiske  som  de  oprindelig  græske, 
have  en  særlig  jødisk,  aldeles  ikke  paa  Verden  udenfor 
Israel  rettet  Tendens,  og  det  herskende  Karaktertræk  i 
dem  bestaar  deri,  at  de  føres  tilbage  til  berømte  Navne, 
bag  hvilke  deres  Forfattere  skjule  sig;  denne  Fiktion, 
som  langt  fra  ansaas  for  et  literært  Bedrag,  var 
den  Gang  en  almindelig  Fremstillingsform.  Dette  gjæl- 
der  f.  Ex.  om  Jeremias  Brev  til  begge  Rigers  Landflygtige, 
som  udgjør  en  Del  af  Baruks  Bog,  og  om  Salomos  Visdom, 
denne  skjønneste  og  aandfuldeste  hellenistiske  Bog,  der 
ligesom  Jeremjas  Brev,  i Kap.  13 — 15  bekæmper  Af- 
guderiet, men  udmærker  sig  ved,  at  den  maaske  oprinde- 
lig var  bestemt  ikke  blot  for  jødiske,  men  ogsaa  for 
hedenske  Læsere,  og  altsaa  paa  en  vis  Maade  var  et 
Missionsskrift.  Med  endnu  større  Sandsynlighed  kan 
man  sige  om  den  jødiske  Tragediedigter  Ezekiélos,  at 
han  ved  sin  dramatiske  Bearbejdelse  af  bibelske  Æmner 
vilde  indgyde  Hedningene  Respekt  for  det  guddomme- 
lig Storartede  i hans  Folks  Historie.  Og  Filos  For- 
gænger Aristobuls  Værk  om  den  mosaiske  Lov,  som  nu 
kun  er  bevaret  i enkelte  Brudstykker,  er  udtrykkelig 
rettet  til  Kong  Ptolemæos  Filometor  og  tog  altsaa  Sigte 
paa  en  hedensk  Læsekreds.  I endnu  langt  højere  Grad 
ere  Filos  Værker,  hvis  Virksomhed  naar  ind  i Kristen- 
dommens første  Tid,  en  spekulativ  Forherligelse  af  den 
aabenbarede  Religion  og  dens  Kildeskrifter,  saavel  for 
hedenske  som  for  jødiske  Læsere.  Det  laa  i Sagens 

Natur,  at  Jødedommens  Selvbevis  overfor  Hedenskabet 
maatte  faa  en  polemisk-apologetisk  Karakter.  Filo  og 
Josefos  skrev  særlige  Apologier  for  deres  Folk,  og  over- 
hovedet søge  begges  Værker  at  fremstille  Mosaismens 
alt  overgaaende  Ophøjethed,  uden  at  de  sondre  Profetien 
derfra.  Men  der  findes  ogsaa  egentlige  Missionsskrifter, 
som  direkte  søgte  at  vinde  Stemningen  for  Jødedommen 
og  hverve  den  Tilhængere.  De  have  alle  det  fælles  Kjende- 
mærke,  at  de  udgive  sig  for  at  være  fremgaaede  af  Heden- 
skabet selv.  Dette  er  saaledes  Tilfældet  med  Sibyllinerne, 
i hvilke  den  hedenske  Profetinde  i homerisk  Sprog  for- 
tæller de  hedenske  Folk  Verdens  Historie  fra  Begyndel- 
sen og  formaner  dem  under  Trusler  og  Forjættelser  til 
bodfærdigt  at  underkaste  sig  Aabenbaringens  Gud,  De 
os  foreliggende  tolv  Bøger  (Bog  1 — 8;  11 — 14)  af  dette 
sibylliske  Orakel  ere  (i  det  mindste  i deres  i 3.  Bog  inde- 
holdte Grundlag)  af  jødisk  Oprindelse.  En  Bog  om 
Abraham,  som  er  bleven  tillagt  den  hedenske  Filosof 
og  Historiker  Hekatæos  fra  Abdera,  er  gaaet  tabt;  den 
var  ligeledes  en  Lovprisning  af  Abrahams  Religion  og 
Folk  i en  Hednings  Mund.  En  Ordsprogssamling  paa 
230  Hexametre  gjør  den  gamle  Gnomiker  Fokyiides  fra 
Milet  til  Forkynder  af  bibelske  Sæderegler,  særlig  hen- 
tede fra  de  5 Mosebøger.  Særdeles  dristigt  blev  der 
tillagt  Orfevs  et  Digt,  hvori  han  døende  overfor  sin 
Søn  Musæos  bekjender  sig  til  den  alene  sande  Gud  og 
siger  sig  løs  fra  sine  tidligere  Digtes  Polytheisme.  Og 
Udtalelser  af  lignende  Indhold  bleve  tillagte  Æskylos, 
Sofokles  og  andre  klassiske  Digtere,  idet  man  satte 
uægte  Fragmenter  ind  blandt  de  ægte,  og,  selv  uden 
kritisk  Sans,  regnede  paa  Tidsalderens  Mangel  paa  Kritik 
— ikke  uden  Held,  thi  ogsaa  de  gamle  Kirkefædre 
bruge  naivt  disse  forfalskede  Varer. 

Ganske  vist  havde  man  i Oldtiden  og  langt  ind  i, 
ja  udover  Middelalderen  endnu  ikke  de  retslige  Begreber 
om  literær  Ejendom,  som  ere  bievne  herskende,  efterat 
Reformationen  overfor  traditionel  Lettroenhed  har  givet 

den  historiske  og  literære  Kritik  sin  Ret.  Og  det  for- 
holder sig  ikke  med  disse  Skrifter^  som  gaa  under  et 
falsk  Navn,  saa  slemt  som  med  den  af  Jesuiten  Roberto 
de’  Nobili  1606  til  Indien  importerede  forfalskede  Veda, 
et  snildt  religionsblandende  Makværk,  som  søgte  at  ind- 
smugle Kristendommen  under  Navn  af  Brahmisme.  Men 
hine  forfalskede  Vidnesbyrd  fra  hedensk  Mund  volde 
os  dog  mere  Afsky  end  Glæde.  Den  hellige  Skrift 
indeholder  intet,  som  ligner  disse  Forfalskninger.  Der- 
imod er  Indførelsen  af  Salom  o som  talende  i Visdom- 
mens Bog  (der  følger  Prædikerens  Bogs  Exempel)  og  af  Ba- 
ruk  og  J eremja  i Baruks  Bog  uskyldig.  Og  en  Filos  og 
Josefos’  forfattermæssige  Missionstjeneste  taber  ikke  sit 
Værd  for  os  derved,  at  hin  ved  at  ville  forene  den 
aabenbarede  Religion  med  Platos  og  Stoas  Filosofi  er 
kommen  paa  Afveje,  og  at  denne  ved  at  ville  gjøre  den 
aabenbarede  Religion  antagelig  for  Romere  og  Grækere 
er  forfaldet  til  megen  falsk  Tillæmpning,  som  kan  for- 
klares af  hans  Karakters  Svaghed.  Disse  to  Mænds 
Aandsværker  ere,  ethvert  paa  sin  Vis,  bievne  af  stor 
Betydning  for  Kristendommens  første  Historie.  Begge 
høre  endnu  til  den  gammeltestamentlige  Tid,  forsaavidt 
Kristendommen  ikke,  efter  hvad  vi  vide,  er  traadt  dem 
saa  nær,  at  de  have  maattet  bestemme  sig  for  eller 
imod  den. 


Lignelsen  siger,  at  Himmeriges  Rige  ligner  en 
Surdej,  som  en  Kvinde  tog  og  nedlagde  i 3 Maader 
Mel,  indtil  det  blev  syret  altsammen.  Surdejen  ligger 
skjult  i Melmassen,  dens  Virkning  er  ikke  øjeblikkelig, 
men  først  lidt  efter  lidt  gjennemtrænger  den  alt.  Det 
kan  derfor  ikke  undre  os,  at  Kristendommen  i det  første 
Aarhundrede  af  sin  Optræden  ikke  aftvang  jødiske  Stor- 
heder som  Filo  og  Josefos  nogen  Opmærksomhed;  Jesu 
Historie  med  dens  blodige  Udgang  blev  tiet  til  Døde 

eller  afskrækkende  forvansket,  som  det  ses  afTalmudog 
de  Materialer,  der  fra  jødisk  Side  blev  leveret  Kelsos  til 
hans  Angreb  paa  Kristendommen;  den  ny  Tro  gik  for 
at  være  et  jødisk  Kætteri,  og  det  varede  længe,  inden 
den  hedenske  Verden  fik  Øjnene  op  for,  at  den  i 
Kristendommen  havde  en  Modstander,  med  hvem  den 
maatte  bestaa  en  Kamp  paa  Liv  og  Død.  Og  ligesaa- 
lidt  tør  man  undre  sig  over,  at  Jødedommen  i dette 
første  kristne  Aarhundrede  havde  slaaet  dybe  Rødder 
og  fundet  vid  Udbredelse  midt  i den  hedenske  Verden. 
Det  er  uretfærdigt  og  vildledende,  naar  Gråtz  sammen- 
ligner denne  glimrende  Tilslutning  til  Jødedommen  med 
den  ved  Siden  deraf  sparsomme  Tilslutning  til  Kristen- 
dommen for  deraf  at  drage  Slutninger  til  Forherligelse 
af  Jødedommen,  og  naar  han  med  et  Sideblik  til  Kir- 
kens Missionsvirksomhed  er  stolt  over,  at  Jødedommen 
har  naaet  saa  store  Resultater  uden  at  missionere.  Da 
Kristendommen  traadte  ind  i Verden,  var  det  jødiske 
Folks  Adspredelse  over  alle  Jordens  Lande  allerede 
gjennem  et  halvt  Aartusinde  mere  og  mere  tiltaget,  og 
Surdejen  havde  altsaa  Tid  nok  til  at  virke  gjennem- 
syrende  paa  den  hedenske  Masse.  Men  efterat  den 
romerske  Verdens  Hedenskab  paa  en  langt  dybere  og 
mere  omfattende  Vis,  end  Jødedommen  havde  for- 
maaet  det,  var  bleven  overvundet  af  Kristendommen, 
viser  det  sig,  at  Jødedommen  ganske  er  vist  tilbage  til 
sig  selv;  en  Omvendelse  som  Kasarernes  i det  8.  Aar- 
hiindrede  fra  Islam  til  Jødedommen  staar  ganske  alene 
— Bevidstheden  om  den  Pligt  at  udbrede  den  sande 
Religion  i Verden  er  udslukt  i Jødedommen,  men  var 
levende  i Kristendommen,  rigtignok  ikke  uden  at  Kirken 
i Forbindelse  med  Staten  betjente  sig  af  forkastelige 
Tvangsmidler  til  denne  L^dbredelse. 

Ligesom  den  Kirke,  der  fremgik  af  Reformationen 
i Tyskland  og  Schweiz,  maa  betragte  den  forreforma- 

toriske  Kirkehistorie  med  dens  Lys-  og  Skyggesider  som 
sin  egen  Forhistorie:  saaledes  er  Jødedommens  Historie 
til  ind  i det  første  Aarhundrede  Kristendommens  af- 
sluttende Forhistorie,  og  de  Erobringer,  som  Jødedom- 
men før  og  efter  Kristus  havde  gjort  midt  i Hedninge- 
verdenen, staa  for  os  som  glædelige  Beviser  paa  den 
Overbevisnings-  og  Tiltrækningsmagt,  som  den  aaben- 
barede  Religion  har,  skjønt  den  allerede  den  Grang  mere 
havde  Karakteren  af  lovmæssigt  udvortes  Væsen  end  af 
profetisk  Inderlighed. 

„Af  os  — siger  Josefos  c.  Apion.  II,  39  — er  der 
overfor  alle  andre  Mennesker  bleven  aflagt  Vidnesbyrd 
om  Lovene,  og  disse  have  bestandig  mere  og  mere  vakt 
deres  Opmærksomhed  . . . Fra  gammel  Tid  viser  der 
sig  endog  blandt  Masserne  (ikke  alene  hos  de  frem- 
ragende Tænkere)  megen  Iver  for  vor  Religion,  og  der 
flndes  ingen  hellenisk  eller  udenlandsk  By  og  intet 
Folk,  hvorhen  ikke  den  hos  os  brugelige  Sabbatshvile  er 
trængt,  hvor  ikke  vore  Faster  og  mange  af  vore  Spise- 
love  overholdes,  og  hvor  Lysene  ikke  tændes  paa  Sabbats- 
aftenen. Ogsaa  vort  Sammenhold,  vor  Offervillighed, 
vor  Handelsflid  og  vor  Udholdenhed  i Trængsler  for 
Lovens  Skyld  søge  de  at  efterligne.  Ja,  hvad  der  er 
det  Forunderligste,  uden  sanselige  Pirrings-  og  Lokke- 
midler, alene  i Kraft  af  sig  selv,  har  Loven  vist  sig  saa 
mægtig  — som  Gud  gjennemtrænger  den  hele  Verden, 
saaledes  har  Loven  banet  sig  Vej  til  alle  Mennesker. ‘‘ 
I sit  Værk  om  den  jødiske  Krig  VII,  3,  3 bekræfter 
han  dette  ved  det  syriske  Antiokias  Exempel:  De  der- 
boende Jøder,  siger  han,  have  samme  borgerlige  Ret  som 
Hellenerne,  og  idet  de  have  draget  en  stor  Mængde 
Hellenere  over  til  deres  Gudstjeneste,  have  de  paa  en 
vis  Maade  optaget  dem  i deres  Midte.  Som  det  stod 
til  i Antiokia,  saaledes  ogsaa  i Damaskos,  Alexandria  og 
Rom  — Mænd  og  i Særdeleshed  Kvinder  bekjendte  sig 
til  den  jødiske  Religion;  flere  Fyrstehuse  i Palæstinas 
og  Syriens  Nabolande  gik  over  til  den,  vel  ikke  alle  af 

saa  rent  et  Motiv  som  det  adiabeniske ; Palmyra,  Ituræa, 
Haurån  vare  stærkt  judaiserede;  man  kaldte,  som  Dio 
Cassius  (XXXVII,  27)  siger,  nu  saadanne  for  Jøder, 
som,  skjønt  de  vare  af  en  anden  Nation,  dog  havde  an- 
taget de  jødiske  Sæder.  Saa  ængstende  stærk  var  Jøde- 
dommens Indflydelse  bleven,  at  Seneca  klager  i et  af 
Avgustin  (de  civitate  Dei  VI,  11)  citeret  Sted:  „I  den 
Grad  har  dette  forvorpne  Folks  Levevis  grebet  om  sig, 
at  de  allerede  have  fundet  Indgang  i alle  Lande,  — de 
Besejrede  have  skrevet  Love  for  Sejrherrerne.^ 

Naar  vi  tage  i Betragtning,  at  Jødedommen,  som 
Tacitus  anklagende  siger  (histor.  V,  5),  bekj endte  Over- 
sanseligheden og  Enheden  hos  Gud  som  et  Væsen,  der 
var  ophøjet  over  alt  og  evigt,  som  hverken  kunde  af- 
bildes  eller  var  underkastet  Forgængelighed,  saa  maa  vi 
glæde  os  over  disse  Jødedommens  Erobringer.  Men  vor 
Glæde  vilde  være  større,  hvis  de  i sig  mindre  bar  Ka- 
rakteren af  Lovmæssighed  og  mere  Karakteren  af  en 
Omvendelse  fra  de  stumme  Afguder  til  den  ene  levende 
Gud,  og  hvis  Historien  og  Literaturen  havde  flere  aande- 
lige  Frugter  af  disse  Omvendelser  at  opvise.  Forfærdelig 
foragteligt  lyder  Ordet  fra  Israels  største  Søn,  som  ofrede 
sig  for  sit  Folk  (Matth.  23,  15):  „Ve  Eder,  I Skrift- 
kloge og  Farisæer,  I Øjenskalke!  at  I drage  om  til 
Vands  og  Lands  for  at  vinde  en  Tilhænger;  og  naar  han 
er  bleven  det,  gjøre  I et  Helvedes  Barn  af  ham,  dobbelt 
mere  end  I ere.‘‘  Ogsaa  Talmud  kjender  en  hyklende 
Farisæisme,  som  den  hudfletter,  og  udtrykker  sin  Klage 
over  Proselyterne  i dette  Ordsprog:  „Proselyterne  ere 
fordærvelige  for  Israel  som  Spedalskhed.  “ Herrens  Ord 
er  rettet  mod  den  haandværksmæssige  Propaganda  af 
ukaldede  Folk,  som  fremfor  alt  skulde  have  begyndt 
deres  Omvendelsesværk  med  sig  selv,  ikke  mod  en  jødisk 
Missionsiver  overhovedet,  som  kunde  være  fremkaldt  af 
en  hellig  Pligtfølelse  og  en  ren  Medfølelse  med  Afguds- 
dyrkerne. 

Det  lader  sig  ikke  nægte,  at  Kristendommens  Ud- 

bredelse  er  bleven  fremhjulpet  ved  Jødedommens  Ud- 
bredelse, men  det  er  ikke  mindre  sandt,  at  Kristen- 
dommens egen  Udbredelse  derved  er  bleven  besværlig- 
gjort.  Den  efterexilske  Jødedom  var  siden  den  esra- 
nehemianske  Tid  mere  og  mere  forfalden  til  gjernings- 
retfærdig  og  ceremoniel  Lovmæssighed,  og  den  Messias- 
ide,  som  var  bleven  herskende,  var  mere  politisk  end 
ethisk  og  lader  ikke  spore  nogen  Indvirkning  af  det 
deutero-jesajanske  Ideal  af  Guds  Tjener.  Hvem  kan 
ogsaa  fortænke  den  jødiske  Patriotisme  fra  det  første  og 
andet  Aarhundrede  i,  at  den  længtes  efter  Befrielse  fra 
det  romerske  Aag!  Men  Kristendommen  sympathiserede 
— uden  derfor  at  være  upatriotisk  — ligesaalidt  som 
de  gamle  Profeter  (Jes.  28,  15;  Hes.  17, 15ff.)  med  en 
revolutionær  Selvtægt  og  maatte  derfor  fra  Jødernes  Side 
erfare  det  samme  som  Profeten  Jeremja,  der  gjaldt  for 
at  være  Rigsfjende  og  Landsforræder,  fordi  han  mod- 
arbejdede Frafaldet  fra, det  kaldæiske  Herredømme,  idet 
hans  aandelige  Seerblik  gjennemskuede,  at  den  gudveh 
behagelige  Vej  til  Frihed  ikke  gaar  gjennem  Edsbrud. 

Kristendommens  Stilling  til  Loven  og  den  Omstæn- 
dighed, at  de  Kristne  ikke  deltoge  i Rejsningerne  mod 
Romerne  under  Nero  og  Hadrian,  forøgede  Spændingen 
mellem  Synagogen  og  Kirken.  Dertil  kom,  at  i de  første 
kristne  Aarhundreder  grundlagdes  Talmudismen , som 
med  haarfin  Rigorøsitet  satte  Lovbogstav  og  Lovover- 
levering i System;  denne  Overdrivelse  af  Ceremoniloven 
var  tillige  en  Overdrivelse  af  Jødedommens  nationale 
Karakter  og  en  Afspærrelse  fra  den  internationale  Kri- 
stendom. Hvorledes  senere  den  gjensidige  Fremmed- 
gjørelse  er  bleven  skjærpet  og  gjort  dybere  ved  Ild  og 
Sværd,  derom  fortælle  Blade  i Kirkehistorien,  som 
dryppe  af  Blod  og  ere  sværtede  af  Baalets  Røg. 

Ved  Skyld  paa  begge  Sider  er  det  aldrig  kommet 
til  en  Vexelvirkning  mellem  Kirken  og  Synagogen,  som 
kunde  gjennemføres  i Kjærlighed  og  Sandhed.  Men  det 
maa  og  vil  komme  dertil,  thi  uden  en  saadan  Vexelvirk- 


54 


Franz  Delitzsch. 


ning  kan  man  ikke  vente  nogen  Bedring,  endsige  da 
Forandring  af  Fjendskabet.  Men  det  profetiske  Ord  taler 
om  en  Enhed  tilsidst. 

Ogsaa  Reform-Jødedommen  haaber  paa  Enheden, 
men  i den  Forventning,  at  Kristendommen  vil  opgive 
sig  selv.  „De  mærke  det  godt,  alle  Jødefjender  og  Jøde- 
hadere “ — siger  en  reform-jødisk  Stemme  — „en  Kri- 
stendom uden  Gudmennesket,  uden  den  Korsfæstede, 
uden  overnaturlig  Formidling,  uden  Tro  paa  Underet  og 
Mysterier  maa  nødvendig  føre  til  Anerkj endelse  af  Jøde- 
dommen som  en  religiøs  Verdensmagt,  hvis  Mission  ikke 
er  opfyldt,  før  Kirken  og  Moskeen  ere  smeltede  sammen 
i en  ren  ethisk  kosmopolitisk  Theisme,  det  er,  den  jø- 
diske Profetisme. “ Dette  er  jødisk  Fritænkeri,  som  den 
nationale  Selvfølelse  blot  giver  et  bibelsk  Anstrøg. 

Men  vi  se  i den  gammeltestamentlige  Profetisme 
Forberedelsen  til  den  Frelse,  som  er  aabenbaret  i 
Jesus  Kristus.  Allerede  nu  har  Israel  opfyldt  sin  Be- 
stemmelse, ved  at  Verdens  Frelser  (Jes.  49,  6)  er  frem- 
gaaet  af  dette  Folks  Skjød.  Men  naar  det  en  Gang 
med  et  i Anger  hensmeltet  Hjærtes  hele  Inderlighed  vil 
omfatte  den  saa  længe  Miskj  endte,  da  vil  det  føre  sin 
Bestemmelse  til  Ende,  idet  det  efter  den  korsfæstede, 
men  igjen  opstandne  Herrens  Tjeners  Exempel  og  i 
hans  Følge  udfører  sit  apostolske  Kald  og  hjælper  med 
til  at  fuldende  Menneskehedens  Evangelisering.  „Da 
ville  vi  rejse  os“  — siger  en  jødekristelig  Stemme  — 
„og  ville  igjen  begynde  vor  Vandring  gjennem  den  vide 
Verden  og  dér,  hvor  den  evige  Jøde  har  vandret,  vil  nu 
Jøden  skride  frem  som  Apostel.^ 

Smaaskrifter  til  Oplysning  for  Kristne 


Under  Prof.,  Dr.  Fredrik  Nielsens  Ledelse  udkommer 
der  paa  undertegnedes  Forlag  en  Række  Smaaskrifter  om 
kirkelige  og  religiøse  Æmner,  der  have  Interesse  for  danske 
Kristne.  Mænd  fra  de  forskjellige  Lejre  indenfor  den  danske 
Folkekirke  have  tilsagt  deres  Medvirkning  til  dette  Fore- 
tagende, og  af  og  til  ville  ogsaa  Arbejder  af  fremragende 
Forfattere  i Udlandet'  i Oversættelser  blive  indlemmede  i 
Samlingen. 

Første  Bind  (Aargang  1886)  indeholder: 

C.  J.  Brandt:  Vore  danske  Kirke-?talmebøger  fra  Reformationen  til  Nu- 
tiden. I Kr.  15  Øre. 

P.  Madsen:  »Bornholmerne«  eller  den  saakaldte  lutherske  Missionsforening. 
35  Øre. 

C.  A.  Row:  Kristus  som  Livets  Lys.  60  Øre. 

F.  Buhi:  Om  Prædikerens  Bog.  75  Øre. 

F.  Nielsen : Hofpræst  Stdcker  og  den  kristelig-sociale  Bevægelse  i Ber- 
lin. I Kr.  20  Øre. 

A.  S.  Poulsen:  Den  jødekristelige  Bevægelse  i Syd-Rusland.  i Kr.  15  Øre. 
V.  SchOUSboe:  Om  vore  Dages  kristelige  Foreninger  for  unge  Mænd. 
I Kr.  25  Øre. 

Pris  for  hele  Bindet:  5 Kr. 

Andet  Bind  (Aargang  1887)  indeholder; 

A.  D.  Jørgensen:  Hans  Adolf  Brorson.  i Kr. 

R.  Flint:  Positivismen  og  den  positivistiske  Religion.  50  Øre. 

F.  Nielsen:  »Frelsens  Hær«.  65  Øre. 

F.  Buhl:  Om  Jobs  Bog.  I Kr.  15  Øre. 

R.  Volt:  J.  H.  Wichern  og  den  indre  Mission.  85  Øre. 

Josef  Rabinovitsch's  Levned,  fortalt  af  ham  selv.  50  Øre. 

H.  Westergaard : Kirkelig  Statistik  med  særligt  Henblik  paa  Danmark. 
I Kr. 

M.  Scharling:  Darwins  Lære  om  Menneskets  Oprindelse.  85  Øre. 

Pris  for  hele  Bindet:  5 Kr. 


Tredje  Bind  (Aargang  1888)  indeholder; 

C.  J.  Brandt:  Salmedigteren  Hans  Christensen  Sthen.  i 
H.  C.  Sthen:  Udvalg  af  [hans]  Salmer  og  aandelige  Rim. 

Brandt.  75  Øre. 

A.  Sincerus:  Menighederne  i Wupperdalen.  60  Øre. 

F.  Nielsen:  Charles  Kingsley  og  den  »kristelige  Socialisme«  i En; 

I Kr.  40  Øre. 

L.  Gude:  Søndagens  Grund  og  Velsignelse.  50  Øre. 

H.  Ussiny : Søndagsskolen,  i Kr.  60  Øre. 

Pris  for  hele  Bindet:  5 Kr. 

Fjerde  Bind  (Aargang  1889)  indeholder: 

F.  Petersen:  Modem  Moral  eller  kristelig  Moral?  85  Øre. 

C.  j.  Brandt:  Udsigt  over  vore  danske  Bibeloversættelsers  Hist.  i Kr. 

Moderne  Kristendom,  i Kr.  35  Øre. 

F.  Buhi:  Gennesaret  Sø  og  dens  Omgivelser,  i Kr.  15  Øre. 

A.  Kjølhede:  Lord  Shaftesbury.  En  historisk  Skildring,  i Kr.  50  ^ ; . 

G.  Saimon:  Apostlen  Peters  Stilling.  35  Øre, 

Pris  for  hele  Bindet:  5 Kr. 

Det  første  Hefte  af  femte  Bind  (»Aargang  1890)  indeholder|i ' •* 
F.  OeiitZSCh:  Ere  Jøderne  Guds  udvalgte  Folk?  85  Øre. 


De  følgende  Hefter  ville  blandt  andet  indeholde : 

A.  C.  Bang:  Johan  Nordal  Brun. 

F.  Nielsen:  Dagbogsblade  fra  Italien. 

Hvert  af  Smaaskrifterne  udgjør  et  hele  for 
ges  særskilt.  Der  udgives  aarlig  25  Ark,  og  hvert  r' « 
Smaaskrifter  danne  et  Bind,  til  hvilket  der  ved  Aarets 
nirig  leveres  et  Titelblad  og  Indholdsfortegnelse.  Prise  - 
for  Subskribenter  20  Øre  for  Arket,  for  Ikke-Subskribe  ; 
højere. 


Karl  Schønberg.  . 


